



הספר אינו מומלץ לאנשים בדיאטה, חולי לב ובעלי כולסטרול גבוה. 

מאוד מומלץ לנשים בהריון...וכמובן לפני הריון....

אין מה לעשות חנוכה זה חג משמין (שמן, שמן ועוד קצת שמן) 

אז נא להתחיל דיאטות רק אחרי החג

ואם אתם בכל זאת מתעקשים אז יש גם כמה מתכונים שלטענת המחברים הם דיאטיים (אני לא הייתי חותמת על זה).

מחבר/ת : אלדד
· ספיגת שמן - כמה שיותר חלמונים בבצק כך תקטן כמות השמן הנספג בעת הטיגון. 
אם יתפחו לפחות 15 דקות לפני הטיגון - יספגו פחות שמן. 
הסופגניות יספחו פחות שמן אם מייד בתום הטיגון מטבילים אותן אחת אחת למספר 
שניות במים ולאחר מכן מציבים אותן לטפטוף כמקובל. 
עם הוצאתן מהטיגון להספיג אותן בנייר סופג - יקטין את כמות השומן. 
· מניעת חריכה בטיגון - טיגון מספר פרוסות תפוחי אדמה יחד עם הסופגניות ימנע חריכת 
הסופגניות בעת הטיגון. 
· הקפאה - ניתן להקפיא - להפשיר - ולחמם בתנור להגשה נוספת. (נשמרות במקפיא חצי שנה) 
· נ.ב. - נשארו סופגניות והתייבשו - אפשר לפרוס לפרוסות ולטגן "פרנצ' טוסט" 

סופגניות או לא להיות - טיפים מועילים
 מחבר/ת :  fairy_mi / ענבל
 

מצאתי בעמקי ארכיון המסמכים טיפים מצוינים 
לא זכור לי מאין הגיע. אולי יועיל לספר החנוכה. בבקשה: 
התסריט מוכר ומעצבן: אתם עמלים שעות במטבח, ריחות הטיגון מוציאים אתכם מדעתכם, הקמח מתפזר בכל מקום ובסופו של עניין - הסופגניות נותרות מיותמות במגש. הסיבות לכך רבות ומגוונות: הסופגניה שמנונית מדי, מפוצצת בשמן, שרופה, הצטמקה, או סתם לא טעימה. אמנם אין זה המאכל המסובך ביותר להכנה, אבל גם כאן כדאי לשמור על כמה כללים. 
למקפידים על משקלם, כדאי עוד יותר לקרוא את הטיפים השונים על הדרכים לצמצום הקלוריות בסופגניה. 
כמות הקלוריות הממוצעת בסופגניה עומדת על 300-400 קלוריות והיא מכילה כמויות גדולות של קמח לבן, סוכר ושמן. אבל ניתן לעשות כמה דברים על מנת להפחית את כמות הקלוריות בסופגניה, ובדרך לשפר גם את ערכה התזונתי, ולהתאים .אותה גם לסובלים ממוגבלויות שונות, כגון חולי סוכרת.
1. הפחתת ספיגת השמן: המקור העיקרי לעושר הקלורי של הסופגניה הוא כמות השמן הנספגת בה. ניתן להקטין את ספיגת השמן באמצעות הוספת מעט משקה אלכוהולי (ברנדי, קוניאק, רום) לבצק, כ- 2 כפות ל- 1 ק"ג קמח. האלכוהול שבבצק הופך בזמן הטיגון לגז, הנוטה להתנדף מהבצק, כך שמרבית השמן, המנסה להיספג בבצק, נדחק החוצה. 
יתרונות: פחות קלוריות, יותר בריא, יותר טעים . חסרונות: אין. 
2. כך ניתן להפחית עוד מכמות השמן: 
מטגנים את הסופגניות בשמן חם אם כי לא חם מידי , בכדי שלא ישחימו בטרם עת. אם השמן אינו חם מספיק, זמן הטיגון יתארך ויאפשר ספיגה רבה יותר של שמן. במשך כל זמן הטיגון צריכות להופיע בועות שמן קטנות מסביב לסופגנייה. אם זמן הטיגון עולה על 3 דקות לכל צד, יש להגביר מיידית את החום. בסיום הטיגון יש להוציא את הסופגניות באמצעות כף מחוררת המאפשרת לעודף השמן לטפטף בחזרה לסיר, ולהניח על גבי נייר סופג לספיגת עודפי השמן מהקליפה החיצונית. יתרונות: פחות קלוריות, יותר בריא, יותר טעים. חסרונות: אין. 
3. הפחתת כמות הקמח הלבן והוספת סיבים תזונתיים: 
דרך נפוצה להפחתת כמות הקלוריות בבצקים היא באמצעות הוספת סיבים תזונתיים. הסיבים הזמינים ביותר באפייה ביתית הם סובין החיטה, המהווה תחליף לחלק מכמות הקמח הלבן שבמתכון, ובכך מפחית אוטומטית את סך הקלוריות לסופגנייה. יתרונות: פחות קלוריות, יותר בריא. חסרון: סובין החיטה טחון גס, ועל כן ניתן לחוש בו בזמן האכילה. 
4. תחליפי סוכר: 
ניתן להחליף את הסוכר שבמתכון, באופן מלא או חלקי, בנוזל תחליף סוכר, שניתן לרכוש בכל רשת שיווק. יתרונות: פחות קלוריות, פתרון מומלץ לחולי סוכרת. חסרון: קצת פחות עשיר בטעם. 
5. הפחתת כמות אבקת הסוכר לפיזור: 
מומלץ לבזוק את אבקת הסוכר רק לאחר שהסופגניות יתקררו מעט. אם בוזקים את האבקה מייד לאחר הוצאתן מהשמן הסופגניות נוטות לספוג חלק ממנה, ועל כן הנטייה היא לבזוק כמות אבקה גדולה יחסית. 
יתרון: פחות קלוריות. חסרון: אין. 
6. הפחתת כמות השומן בבצק: 
ניתן להקטין את כמות המרגרינה/חמאה /שמן, למחצית ממה שמצוין במתכון. הדבר יחייב הוספת מעט נוזלים במקום. יתרון: פחות קלוריות. חסרון: קצת פחות עשיר בטעם. 

עשר טיפים להצלחה בטוחה של הכנת סופגניות שמרים לחנוכה: 
שלושת המפתחות להצלחה בטוחה בהכנת סופגנייה הם לישה מספקת, תפיחה טובה וטיגון נכון. 

1. לישה מספקת. 
מומלץ ללוש את הבצק במיקסר, ולא במעבד מזון או ביד. איך עושים את זה נכון: מכניסים את כל החומרים לקערת המיקסר ללא הנוזלים (המים או החלב). מפעילים את המיקסר במהירות הנמוכה ביותר, ומוסיפים בהדרגה את הנוזלים. כשהחומרים מתגבשים לגוש, מעלים את מהירות הלישה לבינונית וממשיכים ללוש לפחות כחמש דקות. 
2. תפיחה מספקת - איך מתמודדים עם בעיית הזמן והסבלנות: 
באופן רגיל יש להתפיח את הבצק פעמיים: פעם ראשונה מייד לאחר הלישה, ופעם נוספת את כדורי הבצק לפני הטיגון. בכל מקרה יש להתפיח את הבצק עד להכפלת הנפח ולמי יש סבלנות וזמן? לשם כך ניתן להשתמש ב"קמח פלוס לעוגות שמרים", הכולל משפר ייעודי לבצקי שמרים, או בקמח רב תכליתי בתוספת משפר לאפייה. בשני המקרים אין צורך להתפיח את הבצק בפעם הראשונה עד להכפלת הנפח, ומספיק להשהות אותו למנוחה של 10 דקות בלבד. לאחר יצירת הכדורים, חשוב מאוד להקפיד ולהתפיחם להכפלת גודלם מהגודל המקורי פי שתיים עד שתיים וחצי. 
3. פטנט פשוט ליצירת צורה יפה לסופגניות: 
בתום 10 דקות מנוחה, יוצרים את צורת הסופגניה. השיטה הנפוצה היא לקמח את המשטח, לרדד עלה בעובי כ-1 ס"מ, ולקרוץ עיגולים בגודל המבוקש בעזרת כוס או חותכן עגול. 
שיטה אחרת, מהירה פשוטה ומומלצת הרבה יותר: מכדררים מהבצק כדורים יפים בגודל כדורי פינג פונג. הסופגניות מתקבלות עגולות ויפות. 
4. שמירה על צורה יפה של הכדורים ומניעת מגע הקמח בשמן: 
את כדורי הבצק או העיגולים מניחים על גבי משטח משומן היטב, ולא על גבי משטח מקומח. הקמח החודר לשמן מאיץ את שרפתו. כאשר השמן נשאר נקי וצלול הוא לא יוצר טעמי לוואי בסופגניות בזמן הטיגון וניתן להשתמש בו מספר פעמים. 
5. התפחת כדורי הבצק ללא לחות: 
את כדורי הבצק יש להתפיח במקום חמים, ללא לחות. כאשר קרום הסופגניה לפני הטיגון לח, מספר דקות לאחר הטיגון מתקבלים בקיעים בקרום העליון הפוגעים במראה היפה של הסופגניה
6. פטנט לזירוז תפיחת הבצק: 
מכניסים את מגש הבצק לתנור. מחממים את התנור לטמפרטורה הנמוכה ביותר (כ- 50 מעלות), סוגרים את הדלת ומכבים את התנור. קצב התפיחה יואץ באופן משמעותי.
7. הכנסת הסופגניות לשמן: 
כדי שלא לפגום בצורה היפה של כדורי הבצק התפוחים כשמרימים אותם מהמשטח לקראת הכנסתם לסיר הטיגון, לוקחים תרווד או שפכטל, טובלים בשמן החם ומרימים את הכדור בעדינות מהמשטח. מכניסים את הכדור לשמן החם כשצדו העליון כלפי מטה. 
8. טיפ לטיגון נכון: 
הקפדה על טיגון נאות היא המפתח השלישי להצלחת הסופגניה. במידה והשמן חם מדי, הסופגניה תשחים מהר בעוד הבצק בפנים יישאר דביק. בכדי להבטיח שהטמפרטורה אכן נאותה, ניתן להכניס חתיכת בצק לשמן. מסביב לבצק צריכות להופיע בועות גדולות ורבות. אם השמן חם מדי, צריך להוריד את הסיר מהאש לכמה דקות, או לחילופין, להוסיף מעט שמן מהבקבוק. אם לא נראות בועות, או שקצב הופעתן מאד איטי, יש להמתין מעט עד שהשמן יתחמם יותר. כאשר נראה שהשמן בטמפרטורה המתאימה, יש להנמיך את הלהבה ולשמור על הטמפרטורה. יש לטגן את הסופגניות כ- 3 דקות בכל צד. 
9. הוצאת הסופגניות מהשמן החם: 
בתום הטיגון מומלץ להיעזר בכף מחוררת, להוציא את הסופגניות מהשמן, ולהניחן על גבי נייר סופג. 
מומלץ להזריק את הריבה, או כל מילוי אחר, כבר בשלב זה. 
10. בזיקת אבקת הסוכר: 
יש לבזוק את אבקת הסוכר רק לאחר שהסופגניות הצטננו מעט. 
כאשר הסופגניות חמות, הסוכר נוטה להיספג ולא יוצר את המעטה הלבן והיפה

טיפ של חופית1

ולבסוף טיפ, לכל ההורים והסבתות/סבים, כדי להעסיק את הילדים בחנוכה, אפשר להכין כל מתכון של סופגניות (לא המהירות) ולקרוץ את הבצק במגוון צורות עם כלים שונים, (כמו של הפלסטלינה של הילדים) אני קניתי ערכה של דובי, לב, וכו' יוצא פשוט מדהים והילדים כל כך מתלהבים להכין ולאכול. והכי חשוב שיהיה [image: image14.png]



ולמה סוגרים את המכסה של הסיר:

מאת: יעלה:

ניסיתי למצוא תשובה לשאלה הנצחית: למה סוגרים את הסיר? 
1 - כי - עד כמה שאני יודעת, זה עוזר ליצירת הפס הלבן כי כאשר הופכים הסופגניה שוחה בשמן רק עד מפלס מסוים ואז נשאר רווח שנותר לבן. 
2 - כי - כנראה שסגירת הסיר יוצרת אדים שמסייעים לסופגניה באותה מידה שטבילה במים חיונית להצלחת בייגל טוב. משהו קורה לבצק ולתפיחה יפה שלו. 
כאשר הופכים לצד השני, כבר אין צורך באותם אדים כי זה כבר מטוגן. 
3 - כי - ככה לא מתווכחים עם בישול סבתא ועם תרופות סבתא[image: image15.png]


 

ואמירה טוענת:
טמפרטורת השמן באמת יחסית נמוכה לכן אין השפרצות, ניסיתי גם בלי מכסה...ויצא פס יפה יותר עם המכסה. 
ואגב, בגלל שהסופגניות לא מקומחות לפני הטיגון, השמן יוצא צלול, צלול לאחריו
סופגניות 
מחבר: לידיה


 4 כוסות קמח 
 100 גר חמאה מומסת 
1  כפית מלח שטוחה 
 30 גר' שמרים 
2  כפות סוכר 
 1 כף קוניאק 
תמצית וניל 
קליפת לימון מגוררת 
2 - ½ 1 כוסות חלב פושר 

ללוש בצק, להתפיח שעה 
לרדד ולקרוץ עיגולים קטנים במיוחד. 
להתפיח לשעה נוספת 
לטגן משני הצדדים – צד א' בסיר מכוסה 

להגיש עם רוטב: 
שמנת + ריבה – לחמם ולערבב 

סופגניות קלאסיות אמיתיות "כמו פעם"
מתכון של יעלה 
מתכון שעובר במשפחתנו ולא ברור מתי ואיך התחיל. מדובר בפרוייקט שלוקח יום שלם , מתחילים ממש בבוקר מוקדם אם יש כוונה להגיש את הסופגניות בעת הדלקת הנרות. 
עצות: 
-  כדאי להכין כמות כפולה כי מדובר בעבודה רבה.
-  חשוב להכין עם שמרים חיים (עדיפות ראשונה לקוביה ושניה - לשמרית). 
-  דרך הטיגון היא מאוד משמעותית ומי שיקפיד יזכה בסופגניות אמיתיות, עם פס לבן מסביב , ב"קו החצי". 
 - מלית – מומלץ להשתמש בריבת תות ביתית מרוסקת מעט, שתוכל לעבור דרך פיה של צנתר. 

החומרים א': 
עיסת שמרים: 80 גרם שמרים + כפית סוכר + רבע כוס מים פושרים. 
החומרים ב': 
 1 ק"ג קמח רגיל 
4  כפות גדושות סוכר 
2  ביצים שלמות + 4 חלמונים 
2  חבילות סוכר ווניל 
החומרים ג': 
 1 כוס חלב 
 120 גרם חמאה לא מלוחה 
שלושת רבעי כוס מים . 
1 כפית מלח

חומרים לקישוט: 
ריבה אדומה של תות-שדה. 
אבקת סוכר (אפשר לשמור בצנצנת עם מקל ווניל). 

אופן ההכנה: 
שמים את קבוצת החומרים-ג' בסיר וממיסים על אש קטנה. כאשר הכל נמס, מורידים ומצננים עד פושר. 
מכינים את עיסת השמרים בקערית ומכסים עד שתוסס (בערך 20 דקות). 
בוחרים קערה גדולה מאוד ומערבבים בה את הקמח, הביצים, החלמונים והסוכרים. 
מוסיפים לקערת הקמח את עיסת השמרים, מערבבים ומוסיפים את החלב והמרגרינה הפושרים שבסיר. 
ללוש ביסודיות, כמה דקות "טובות". 
חייבים ללוש ולהתפיח 3 פעמים – שלוש פעמים [image: image16.png]


בסופו של תהליך, הקערה צריכה להישאר נקיה. 
פורשים על שולחן גדול מפת ניילון ומעליה, סדין או מפת בד. 
מרדדים על משטח מקומח מעט את הבצק, וכאשר מגיע לעובי של כס"מ או מעט יותר, קורצים עיגולים עם כוס. 
מניחים את הסופגניות להתפחה אחרונה על המפה, במרחק מה אחת מהשניה ומכסים בסדין נוסף. התפחה זו אמורה להיות ארוכה מאוד, בערך כשעתיים [image: image17.png]



בוחרים סיר רחב וכבד שיש לו מכסה מתאים, שמים בו בקבוק שמן לפחות ומחממים על אש בינונית. עדיף שחימום השמן יהיה מעט ממושך יותר והוא לא ייחרך, לכן אסור לשים על אש גבוהה מדי. 
בודקים אם חם מספיק ע"י הכנסת ידית של כף מעץ. אם נוצרות בועות מסביב – חום השמן מתאים. יש שבודקים ע"י הטלת פרוסת גזר שאמור גם למנוע חריכה. 
טיפ לאופן הטיגון: 
כשהשמן חם דיו, שמים כמות של סופגניות לא בצפיפות, חשוב שתהיה להן אפשרות לתנועה חופשית על פני הסיר. מיד אחרי הטלתן, סוגרים את הסיר עם המכסה [image: image18.png]

ממתינים כ-2 דקות או מעט יותר, מסירים את המכסה ורואים אם זה מטוגן בצבע חום-בהיר , חלק מהסופגניות המוכנות אמורות להתהפך בעצמן אם יש להן מספיק מקום בסיר. צריך להפוך את הסופגניות שלא התהפכו בעצמן ולגן את ציידן השני בסיר פתוח, ללא המכסה. בדרך זו ייווצר פס לבן בין שני הצדדים, והסופגניות תוכלנה לקבל "תו-תקן". 

כשהסופגניות מוכנות, מוציאים אותן על נייר סופג ומצננים מעט. בינתיים מכינים את הריבה בצנתר ומחדירים אותה בעזרתו לסופגניות. בוזקים אבקת סוכר מעל הסופגניות בעזרת מסננת קטנה או כלי מתאים. 
בתיאבון וחג אורים שמח לכולם[image: image20.png]


 

סופגניות - לא מסובך ומאוד מוצלח
מחברת: net
הן יוצאות אווריריות ומדהימות: 

4  ביצים 
 1/2 כוס סוכר 
 3/4 חבילה מרגרינה 
60  גר' שמרים טריים (או חבילת שימרית) 
 1/2 ליטר חלב חם 
3  כפות קוניאק 
כף שטוחה מלח 
קליפת לימון מגוררת 
קילו קמח 

 - לערבב את כל החומרים יחדיו לפי הסדר (לשים לב שאת הקמח מוסיפים בסוף!) 
-  לשים במקרר ל-4 שעות לפחות 
 - לרדד לעובי סנטימטר ולהוציא עיגולים (אני מוציאה עם כוס קפה ואז הן יוצאות קטנות וחמודות וגם מי שבדיאטה    

   מתפתה לאכול אחת) 
 - לחמם שמן ולזרוק פנימה.כשמטגנים את הצד הראשון לכסות במכסה. 
 - לפני הגשה בנוסף למילוי לפזר אבקת סוכר. 
יוצאת כמות ע-נ-ק-י-ת (אם אני זוכרת נכון כ-40 סופגניות קטנות) 
במידה וזה יותר ממה שייטרף על תימלטו ואל תפזרו א.סוכר וניתן להקפיא ולחמם בטוסטר - עדיין נטרף. 

[image: image21.png]



הסופגניה שתמיד מצליחה,לי לפחות..
 מחבר/ת :  טושטוש
כדאי לנסות,אני מכין אותה כל שנה ותמיד זוכה למחמאות אז בבקשה: 
1 ק"ג קמח 
חבילה שמרית 
21 כפית מלח 
1 כף תמצית וניל 
4 כפות קוניאק 
1 כף קליפת לימון מגוררת 
מיץ מלימון שלם 
100 גרם חמאה 
2 ביצים 
2 חלמונים 
21 כוס סוכר 
כוס ורבע חלב 
מערבבים את כל החומרים יחד ודואגים שלא יהיה מגע ישיר בין המלח והשמרים,מעבדים עד לקבלת בצק אחיד רך ולא דביק,מכסים ומניחים להתפחה עד הכפלת הנפח, מכינים כ35 כדורים על משטח משומן ומניחים להתפחה נוספת,מטגנים בשמן עמוק משני הצדדים עד להשחמה,מקררים מעט,מזריקים ריבה או כל מה שבא, ולפני ההגשה בוזקים אבקת סוכר 
בהצלחה וחג חנוכה שמח 
מתכון " סופגניות הקיסר " . השם באמת מתאים להם 
מחבר/ת : אלה 
כהרגלי אני מקלידה המתכון כלשונו ואוסיף בסוף את הערותיי האישיות 
המתכון מדויק,תיהנו בהכנה ובהצלחה,שאין לי ספק לגביה 
חומרים: ( 25 סופגניות) 
1 תפוח אדמה בינוני 
3 כוסות מים 
1/2 כוס סוכר 
2 ביצים טרופות 
1 כפית מלח 
60 גרם חמאה ללא מלח 
20 גרם שמרים טריים או 
1 שקית שמרים יבשים או 
2 כפות שמרי שמרית 
1/4 כוס מים פושרים 
6 - 7 כוסות קמח לבן,מנופה 
שמן לטיגון עמוק 
אבקת סוכר 
אופן הכנה: 
1. מבשלים את תפוח האדמה ב-3 כוסות מים.שומרים את נוזלי הבישול ומועכים למחית. 
2. שמים בקערה גדולה את המחית עם הסוכר וטורפים עד שהסוכר יבלע כליל. טורפים אל 
    התערובת את הביצים. 
3. מוסיפים את המלח והחמאה,ובוחשים. טורפים אל התערובת בהדרגה 1.5 כוסות 
    נוזלי הבישול החמים. בוחשים עד שהתערובת חלקה והחמאה נמסה,מצננים. 
4. ממיסים בקערית את השמרים במים,מוסיפים לתערובת המחית ובוחשים. 
5. בוחשים אל התערובת בהדרגה את הקמח,מתקבל בצק רך. 
6. מעבירים את התערובת אל משטח מקומח קלות ולשים לבצק חלק וגמיש כ- 5 דקות 
    אם הבצק דביק מדי,מקמחים מעט בעת הלישה. 
7. מעבירים אל קערה משומנת,והופכים כדי שהבצק ישומן מכל הצדדים.מכסים ומניחים לתפוח 
    עד שיכפיל את נפחו---2.5 ---3 שעות. 
8. מעבירים את הבצק אל משטח עבודה מקומח,ולשים 2 דקות. מחלקים לשניים. 
9. מרדדים כל מחצית בצק למלבן בעובי 0.5 ס"מ ,חותכים את המלבן לריבועים בגודל 
    4X5 ס"מ,ומניחים על תבנית אפיה שטוחה,משומנת. מכסים ומניחים לתפוח עד שהריבועים 
    יכפילו את נפחם-----כשעה. 
10. מחממים בסיר עמוק שמן עד מחצית מגובהו לטיגון עמוק. 
11. מרימים בזהירות ריבוע,ומותחים את מרכזו כדי שיהיה דק ככל האפשר מבלי להיקרע. 
     מתקבל ריבוע דקיק במרכזו ובעל שוליים עבים. הבצק רך מאד ונמתח בקלות רב, כך שיש 
    לפעול בעדינות.. 
12. מותחים ומטגנים ריבועים אחדים בשמן החם.מפעם לפעם במשך הטיגון יוצקים בכף מעט 
     מן השמן אל מרכז הסופגניות,כך שיתפחו. מטגנים עד שציידן התחתון של הסופגניות מזהיב 
     הופכים בכף מחוררת ומטגנים. 
13. מוציאים בכף מחוררת ומניחים על מגבות נייר כשהשקע שבמרכזן כלפי מטה,כדי לספוג את עודפי השומן. 
14. בוזקים על הסופגניות אבקת סוכר, ומגישים חם. 
הערה: הסופגניות קלילות וטעימות גם אם חותכים את עלה הבצק לעיגולים בקוטר 4-5 ס"מ, 
ולאחר הטיגון בשמן עמוק הם מזכירים מאד את ה"בנייט",הסופגניות הצרפתיות המפורסמות. 
הערות-עצות שלי: כרגיל,אני ממליצה לעבוד עם שמרים יבשים אותם יש להוסיף לקמח,לערבב 
ואז להמשיך עם המתכון. 
אני מתכוונת השנה להכין את גרסת הריבועים,זה פשוט עוד יותר פשוט מגרסת העיגולים, 
מקווה שנושא הגומה(לא חור) באמצע ,ברור דיו,אם לא,אבהיר ברצון. 
וחשוב חשוב מאד: כאשר תגיעי לשלב הטיגון,כדאי להכין 2,3 סופגניות קטנות כדי לבדוק 
באמצעותן באם השמן בטמפ' הנכונה. והנכון הוא שהסופגניה בחום הנכון אינה סופגת שמן- 
היא חומה פריכה מבחוץ ועדינה אוורירית תפוחה בפנים,ללא טיפת שמן. הטסטרים אמורים 
לעזור לך . כמובן שאפשר בגומה לשים ריבה,כמובן לפי באם תהיינה שאלות,אענה ברצון בחירה. 
בהצלחה והנאה רבה,מה שבטוח יהיה. 
המתכון הוא מהספר "לחם טרי" הנהדר 
אלה
תרומה צנועה לחנוכה: שלוש גרסות לסופגניות
 מחבר/ת :  שלי

הראשונה היא הקלה והאהובה עלי ביותר, ממטבחה של סבתא שלי. 
סופגניות ספרדיות: 
כף שמרים 
ביצה 
כף שמן 
2/3 כוס חלב+מים (בערך חצי-חצי) 
קצת מלח 
קמח (כמה שתופס) 

מתפיחים את השמרים במעט חלב פושר. שמים בקערה ביצה, שמן ונוזלים עם השמרים והמלח ומערבבים. מוסיפים את הקמח ובוחשים לקבלת בלילה עבה. מתפיחים כחצי שעה (מניחים את הקערה בתוך קערה גדולה יותר עם מחים חמים). כעבור חצי שעה מכים קלות בבצק שתפח כדי להוריד אותו. מערבבים שוב. לוקחים כמות של כף (שטובלים בשמן) ומטגנים בשמן חם, בכל פעם כ-6 - 8 סופגניות. בטיגון הן מקבלות צורות מצחיקות לשמחת הילדים. 
אצלנו טבלו בדבש, אבל אפשר פשוט לפזר אבקת סוכר או לטבול בריבה טובה. 

סופגניות 2: (יוצאות כ-60 סופגניות) 
1 קילו קמח 
60 גר' שמרים 
כוס חלב 
גביע שמנת חמוצה 
3 ביצים שלמות 
2 חלמונים 
3/4 חבילה מרגרינה 
כפית מלח 
3/4 כוס סוכר 
קליפה מלימון אחד 
3 כפות קוניאק 

מתפיחים את השמרים. ממיסים מרגרינה עם חלב. מכניסים את כל החומרים וחצי מכמות הקמח למיקסר ומערבלים. כשהבלילה חלקה מוסיפים את שארית הקמח ומערבלים. מכסים את הבצק ומתפיחים. 
פותחים עלה בצק בעובי כ- 1.5 ס"מ וקורצים עיגולים בעזרת כוס. מניחים מגבת מקומחת על מגש ומניחים עליה את עיגולי הבצק. מכסים במגבת ומתפיחים. 
כשכדורי הבצק תופחים מטגנים בשמן קודם את הצד העליון והופכים. מפזרים אבקת סוכר ומזריקים ריבה. 

סופגניות 3: (יוצאות כ-40 סופגניות) 
1 ק"ג קמח 
2 ביצים 
1 כוס סוכר 
1 חבילה סוכר וניל 
50 גר' שמרים 
3 כוסות מים 
1/2 כוס שמן 

לשים את כל החומרים לבצק ומניחים לתפוח במשך כשעתיים. אחרי כן מרדדים בצק וקורצים עיגולים. ממשיכים להתפיח. מטגנים בשמן עמוק והופכים מייד. ממלאים בריבה. 

הסופגניות הספרדיות רצות אצלנו כל שנה. את שני המתכונים הנוספים לא ניסיתי בעצמי אבל אכלתי והתרשמתי עמוקות. 

 סופגניות של אמירה
 מחבר/ת :  אמירה
 

כאן בנכר, אם לא מכינים...אז אין... 
וכדי להיכנס לאווירת החג, מתחילים שבועיים קודם... 
מראש מתנצלת על המתכון הארוך והמפורט, אבל...אחרי מפלות חוזרות ונישנות עם מתכונים שונים, אני מוצאת לנכון לפרט על מנת שכל אחד יוכל להכין סופגניות כמו בקונדיטוריה... 
בתאבון 
רכיבים: 
1 כף שמרים יבשים 
1 כוס חלב חמים 
1/3 כוס סוכר +1 כפית 
2 ביצים טרופות קלות 
60 גר' חמאה מרוככת 
1 כף גרידת לימון 
1 כף ברנדי 
1/2 4 עד 5 כוסות קמח(אני השתמשתי בקמח ללחם) 
שמן לטיגון(אני השתמשתי בקנולה) 

אופן הכנה: 
בקערה גדולה ממיסים את השמרים וכפית הסוכר בחלב החמים ומניחים לתסוס ל-5 דקות. 
מוסיפים כוס אחת מהקמח ומתחילים לערבל, מוסיפים את שאר הסוכר, החמאה, הביצים, הברנדי וגרידת הלימון, ומתחילים להוסיף את הקמח בהדרגה, אם עובדים עם מיקסר, כשהבצק מתחיל להיפרד מדפנות הקערה, צריך להוסיף קמח כף אחר כף, עד שנפרד מהדפנות לגמרי, ולהמשיך ללוש עוד 5 דקות. 
כשמכינים ידנית, ברגע שהבצק אינו דביק, מעבירים למשטח מקומח קלות, ולשים 5 דקות, להוסיף מעט קמח רק אם ממש דביק. 
משמנים קלות קערה נקיה, מגלגלים בה את הבצק, עוטפים בניילון נצמד, וכך אני מתפיחה.:מחממת במיקרו למשך דקה , 2 מגבות מטבח, את האחת מניחה מתחת לקערה ואוספת את השוליים שיחבקו את הקערה מבחוץ, את השניה פשוט פורשת מעל הניילון הנצמד העוטף את הקערה. 
להתפיח במשך שעתיים, להסיר את הניילון הנצמד, ובעדינות ללחוץ עם האגרוף כדי לשחרר את הגזים, לעטוף שוב בניילון, לחמם שוב המגבות ולהתפיח ל-45 דקות. 
לאחר שהבצק תפח, להכין 2 תבניות ולרפד אותן בניר אלומיניום ובעזרת מגבת ניר או מפית, לשמן אותן קלות(בשום אופן לא במשטח מקומח, הקמח העודף נשרף בטיגון ושורף ומעכיר את השמן). אני מניחה את הסופגניות על משטח סיליקון (SILPATׂ,) מרוסס בתרסיס שמן. 
יוצרים מהבצק כדורים יפים בגודל קלמנטינה קטנה, את הצורה היפה מקבלים על ידי איסוף הקצוות של פיסת הבצק לכיוון תחתית הסופגניה, וסגירת הקצוות בצורה נאה.
מניחים את הסופגניות בתבנית, פורסים מעל ברפרוף ניילון נצמד(לא להצמיד)לבדוק כל כמה זמן שהניילון לא נצמד, ומעליו מגבת מטבח מחוממת. 
מתפיחים למשך 45 דקות. 
מחממים שמן,(שיגיע לטיפ. 180-190 מעלות), אם אין טרמומטר, לחמם את השמן בלהבה הבינונית בעוצמה הכי גבוהה.בדיקה נוספת, על ידי ידית של כף עץ, מונחת בניצב בשמן, אם בועות עדינות מחוללות סביבה, השמן מוכן), בכל מקרה, לניסיון, תכניסו סופגניה אחת. 
את הסופגניה להכניס לשמן כשהחלק העליון שלה טובל בשמן, והתחתון למעלה.אני לא מכניסה יותר משתיים מקסימום 3 ביחד שלא ישבשו את הטמפרטורה., לכסות מיד במכסה למשך דקה, להסיר את המכסה וטגן עוד כדקה דקה וחצי, להפוך, ולהמשיך לטגן עוד שתי דקות לערך. 
להוציא בכף מחוררת לצלחת עם ניר סופג, למלא בריבה, לפזר אבקת סוכר, ובתאבון 
וחג שמייח[image: image23.png]

אמירה
מאוחר לתת עוד מתכון של סופגניות?
 מחבר/ת :  יעל מוינה
 

מצאתי את המתכון אותו הבטחתי מזמן, אולי ניתן משהו דומה לו בכל האוסף, אבל לא משנה, יהיה עוד אחד: 
4 כוסות קמח 
שקית שמרים יבשים 
4 כפות סוכר 
כוס וחצי מים 
4 חלמונים 
4 כפות שמן 
קליפת לימון 
2 כפות רום 
סוכר וניל 
קורט מלח 

ללוש לבצק אחיד, להתפיח עד להכפלת הנפח, אם יש זמן אז לתת [image: image25.png]


ולהתפיח שוב, אבל לא קרה כלום אם לא מתפיחים פעמיים. 
לרדד, לקרוץ עיגולים, להתפיח, לטגן. 

מתכון לסופגניות ללא שמרים  
מחבר/ת : אלה 
12-16 יח' 

225 גר' קמח רגיל 
1/2 כפית מחוקה סודה לשתיה 
1 כפית מחוקה קרם טרטר 
קורט קינמון או אגוז מוסקט 
30 גרם חמאה או מרגרינה 
50 גר' סוכר 
1 ביצה טרופה 
חלב 
שמן לטיגון עמוק 
סוכר לגימור 
מנפים יחד את הקמח,הסודה לשתיה,קרם הטרטר והקינמון או אגוז מוסקט. 
מערבבים עם המרגרינה עד שהתערובת פירורית לחלוטין 
מוסיפים את הסוכר ובוחשים 
יוצרים גומה ושמים בה את הביצה הטרופה ומעבדים בהדרגה תוך הוספת חלב(במידת הצורך) 
לשם יצירת בצק רך. 
מחממים את השמן כך שכשמטילים לתוכו קוביית לחם,היא משחימה תוך 60-70 שניות 
מחליקים לתוך השמן החם כדוריות קטנות מהתערובת ומטגנים עד להשחמה קלה 
יש להפוך אותן שישחימו מכל הכיוונים 
מוציאים על מגבת נייר,ומפזרים אבקת סוכר או סוכר 
* אפשר ללוש בצק נוקשה יותר,ללוש אותו על משטח מקומח עד שיעלמו הבקיעים 
  לרדד לעובי1-1.5 ס"מ, לחתוך עיגולים ולטגן. 

לספר החנוכה- דונאטס ללא שמרים
מחבר/ת :  משה מחולון
 

חומרים: 
1 כוס סוכר 
50 גרם מרגרינה 
2 ביצים 
41/2 כוסות קמח תופח 
1 כפית אבקת סודה לשתיה 
קורט מלח 
קורט אגוז מוסקט 
1 כוס חלב 
שמן לטיגון עמוק 

אופן ההכנה: 
מערבבים היטב את הסוכר והמרגרינה. מוסיפים את הביצים, כל אחת בנפרד. 
מוסיפים את החומרים היבשים לסירוגין עם החלב. מכסים את הקערה ביריעת ניילון נצמד 
ומקררים שעה במקרר. שוטחים את הבצק לעובי של 1 ס"מ על משטח מקומח מעט. 
קורצים דונאטס מהבצק בעזרת שתי כוסות: אחת בקוטר גדול והשניה בקוטר קטן כדי להרחיק את המרכז וליצור צורת בייגלה. 
מחממים שמן לטיגון עמוק, מנמיכים את האש לבינונית ומטגנים, לא יותר משלשה יחד , בהתאם לגודל הסיר, כי הם תופחים. מניחים על מגבות נייר כדי לספוג את עודפי השמן. 
ניתן לזרות מעל, תערובת של אבקת סוכר ומעט קינמון או קליפת לימון מגוררת דק. 
לחילופין אפשר לצפות את החלק העליון של הדונאטס באחד מהציפויים שנתנו כאן בפורום . 

מיני סופגניות  
 מחבר/ת :  שני.ב© 
הנה מתכון שאני כל שנה עושה- והוא טעים מאוד.... 

חומרים: 
2.5 כוסות קמח תופח
2 אשל שמנת חמוצה 
4 כפות סוכר 
1 שקית סוכר וניל 
2 ביצים 

אופן ההכנה: 
מערבבים את כל החומרים הנ"ל 
בקערה עד לקבלת תערובת אחידה. 
מחממים שמן בגובהה 4 ס"מ ויוצקים בעזרת כף מרק . 

*ניתן לעשות בכל צורה שרוצים - רק צריך להיות זריזים.. 

לוקומדס-סופגניות קטנות טבולות בסירופ מהמטבח המצרי
מחבר/ת : סיגלית
המצרכים : 
3 ושליש כוסות קמח 
2 ורבע כוסות מים פושרים 
15 גרם שמרים 
1 כף סוכר 
שמן לטיגון 
לסירופ : 
2 כוסות סוכר 
1 וחצי כוסות מים 
1 כף מיץ לימון 

1. ממיסים את השמרים ברבע כוס מהמים הפושרים ומוסיפים את הסוכר מערבבים ומניחים במקום חמים 15 דקות    

    עד שהתערובת תוססת. 
2. מעבירים את תערובת השמרים לקערה גדולה ומוסיפים את יתרת המים תוך ערבוב מהיר. 
3. מוסיפים בהדרגה את הקמח וטורפים המהירות עד לקבלת תערובת סמיכה. מכסים ומניחים להתפחה במקום  

    חמים כשעה וחצי. 
4. טורפים היטב פעם נוספת ומניחים להתפחה לחצי שעה. חוזרים על פעולת טריפת הבצק וההתפחה עוד פעמיים.  

    כל זה כדי לקבל מירקם אוורירי ועדין. 
5. בינתיים מכינים את הסירופ : בסיר קטן יוצקים את המים מוסיפים את הסוכר ומיץ הלימון ומבשלים כ - 25 דקות. 
    מצננים. 
6. ממלאים סיר רחב בשמן בגובה של 7 ס"מ לפחות. טורפים עוד פעם נוספת את הבצק. 
    נוטלים מן הבצק בעזרת כפית רטובה ומטילים אל תוך השמן החם. מטגנים עד לקבלת גוון חום-זהב משני    

    הצדדים. 
7. מוציאים את הלוקומדס מהשמן מניחים על מגבות נייר. טובלים את הלוקומדס בסירופ הקר כשבן עדין חמות  

    מאוד ומוציאים מייד.
סופגניות טבעות
מחבר/ת :  מורן

סופגניות טבעות נוסח יהודי טוניס: 

	150 גרם קוביות מרגרינה קשה 
1 כפית מלח 
1 וחצי-2 כוסות חלב או מים פושרים 
3-4 כפות שמן לעיבוד הבצק 
שמן לטיגון עמוק 
לקישוט: א.סוכר 
	6 וחצי כוסות קמח מנופה - כ-820 גרם 
7 כפות סוכר 
1 חבילת שמרית 50 גרם 
2 ביצים 
2 כפות ברנדי 
2 שקיות סוכר וניל או כף תמצית וניל 


ההכנה: 
מערבלים במערבל חשמלי את כל המצרכים פרט לחלב/מים. 
מוסיפים את החלב/מים בהדרגה, וממשיכים לערבל עוד כ-6 דקות. 
מכסים ומתפיחים כ-30 דקות. 
מקמחים משטח עבודה ומרדדים את הבצק לעובי של 1 וחצי ס"מ. 
קורצים בכוס רגילה עיגולים מהבצק בקוטר 6-7 ס"מ ובמרכזו של כל עיגול קורצים עיגול נוסף בעזרת כוסית בקוטר 2-3 ס"מ (אני עושה עם פקק של קולה). 
מניחים את הטבעות על המשטח המקומח ומתפיחים כ-20 דקות. 
מחממים* שמן לטיגון עמוק ומטגנים את הטבעות במשך כדקה אחת, בסיר מכוסה. 
מסירים את המכסה, הופכים את הטבעות וממשיכים לטגן עד להשחמה קלה. 
אין לטגן יותר מ-3 טבעות יחד. מוציאים בכף מחוררת, מניחים על נייר מגבת לספיגת השמן, ומפזרים א.סוכר לפני ההגשה. 
*כשמכניסים כף עץ לשמן ונוצרות בועות סביבה-סימן שהשמן מוכן לטיגון. 
-------המתכון נלקח מהספר "מאכלי החגים" של טובה ארן-------- 

סופגניות זעירות בסירופ
 מחבר/ת :  מירבלי

	כ-60 סופגניות זעירות 
לסירופ: 
4 כוסות סוכר 
2 כוסות מים 
1 כף מיץ לימון 
1 כפית מי ורדים 

	לבצק: 
1 תפוח אדמה קטן מבושל ומעוך למחית 
30 גרם שמרים 
1/4 כוס מים פושרים 
1 כפית סוכר 
2 כוסות קמח 
כ-1 כוס מים פושרים 
שמן לטיגון עמוק 


ההכנה: 
1. להכנת הבצק: מדללים את מחית תפוחי האדמה במעט מים (כדי שיתקבל מירקם הדומה ללבן) ומעבירים דרך  

    מסננת .
2. בקערה קטנה ממיסים את השמרים עם רבע כוס מים ועם הסוכר ומניחים בצד להתססה כ-10 דקות .
3. שמים בקערת מערבל את הקמח ומוסיפים לאט ובהדרגה את תמיסת השמרים וכוס המים הפושרים לקבלת   

    תערובת אחידה ומוסיפים את מחית תפוחי האדמה ומערבבים 10-12 דקות במהירות בינונית לקבלת תערובת 
    בצק רכה מאוד חלקה ואחידה. 
4. מכסים את הקערה ביריעת ניילון ובמגבת ומתפיחים במקום חמים כשעה עד שהבצק מכפיל את נפחו .
5. בינתיים מכינים את הסירופ: ממיסים את הסוכר עם המים ומבשלים על אש בינונית תוך בחישה עד לרתיחה 
    כשהסירופ רותח מפסיקים לבחוש מוסיפים את מיץ הלימון ומרתיחים עוד 2 דקות מצננים לטמפרטורת החדר 
    ומוסיפים כפית מי ורדים הסירופ חייב להיות קר בזמן השימוש.
6. מחממים שמן לטיגון עמוק בעזרת כפית קטנה צרים מהבצק כדורים קטנים ומטילים אותם לתוך השמן 
    הרותח (מידי פעם טובלים את הכפית בשמן כדי למנוע מהתערובת להידבק לכפית) מטגנים את הכדורים עד 
    שהם מזהיבים ופריכים מוציאים בכף מחוררת ומספיגים על מגבת נייר טובלים את הכדורים בסירופ הקר בעודם 
    חמים מוציאים ומגישים מייד ומגישים חם. 

כעכי שמרים בסוכר – בומבולוני (מתכון טונסאי)
מחבר/ת : יעלה
החומרים: 
חצי ק"ג קמח 
20 גרם שמרים טריים 
1 כוס מים או חלב פושרים 
חצי כפית מלח 
שמן לטיגון 
אבקת סוכר בשפע. 

אופן ההכנה: 
ממיסים את השמרים בחצי כוס מים פושרים, ממתינים מעט. בינתיים מערבבים את כל היתר החומרים חוץ מהמים הנותרים , בהמשך מוסיפים לתערובת את כוס השמרים. מערבבים ולשים עד שמתקבל בצק רך, שניתן למתוח אותו. 
להמשיך ללוש את הבצק תוך הוספת חצי כוס המים שנותרה. כשהבצק הומוגני, מכסים את הקערה במגבת ומניחים אותו להתפחה לפחות 3-4 שעות. 
מחממים את השמן, לא על האש הגבוהה ביותר, כדי שלא יישרף. 
לשים מחדש את הבצק, משמנים את הידיים ולוקחים כדור בגודל קלמנטינה, "מרדדים" אותו מעט בידיים שיהיה פחוס יותר, יוצרים בעזרת האצבעות חור באמצע כך שנוצר משהו דומה לדונאט, לא סימטרי. 
זורקים מיד לשמן החם, מטגנים משני הצדדים עד שמזהיב כמו סופגניה. 
לטבול אותם מיד בקערה עם סוכר דק מאוד, טחון קצת במעבד, או אבקת סוכר.
סופגניות הונגריות – langush""

מחבר/ת :  מורן

נוסח יהודי אשכנז וקצת רקע: 
בהונגריה מגישים את הלנגוש בתוספת קטשופ וגבינה קשה מגוררת. 
מגישים חם מייד לאחר הטיגון. 

	 לבצק:

1 ק"ג קמח רגיל מנופה
1/4 כוס סוכר
1/2 כף מלח
2-3 כוסות מים פושרים
	30 גרם שמרים (קצת יותר מחצי קוביה)
1/4 כוס מים פושרים
1 כפית סוכר
1 כף קמח רגיל מנופה


שמן לטיגון עמוק 
לקישוט: א.סוכר או ריבה או סירופ מייפל 
ההכנה: 
להכנת ראש עיסה: ממיסים את השמרים ברבע כוס מים פושרים. 
מוסיפים כפית סוכר וכף קמח, מערבבים קלות ומשהים לתפיחה במקום חמים. 
מכניסים קמח לקערה, מוסיפים את הסוכר, המלח וראש העיסה. 
מוסיפים מים בהדרגה ולשים בצק דליל ורך. מתפיחים בקערה מכוסה במגבת במקום חמים. 
משמנים במעט שמן משטח שיש או נירוסטה וכן את הידיים. 
תולשים פיסות קטנות מהעיסה, ומשטחים על המשטח המשומן. 
מחממים את השמן בסיר רחב ועמוק. 
מחליקים פנימה את פיסות הבצק, לא יותר מ3-4 בכל פעם, ומטגנים בשמן חם (לא רותח!) 
עד להזהבה. הופכים לצד שני, מזהיבים ומוציאים בעזרת כף מחוררת. 
מניחים על מגבת לספיגת השמן. 
מפזרים א.סוכר,ריבה או סירופ מייפל. 

 לנגוש, בבקשה
מחבר/ת : יעל מוינה
את מכינה בצק כמו לחלות, אבל לא מתוק. 
מהבצק תולשים עיגולי בצק מרדדים לעלה דק ומטגנים בשמן עמוק, בקערית מכינים שום כתוש מדולל בקצת מים ומלח ומורחים בו את הלנגוש החם בעזרת מברשת. טורפים.
כעכי יו-יו (דונאטס טוניסאים)  בסירופ דבש
מחבר/ת : יעלה
	חומרי הסירופ: 
2  כוסות מים + חצי כוס בשלב שני 
500  גרם סוכר 
3  כפות גדושות דבש 
מיץ מחצי לימון קטנטן 
קליפה מגוררת דק מרבע תפוז 
1  חב' סוכר ווניל 
חצי כפית קורנפלור + רבע כוס מים. 
	3  ביצים 
חבילה קמח תופח (350 גרם + אפיון) 
חצי כוס שמן 
150  גרם סוכר 
2  כפות מי-פרחי הדרים (אם אין: אפשר גרירת תפוז + 2 כפות מיץ) 
שמן לטיגון 
סירופ לציפוי, בטעם דבש. 



להכין לפני הכל את הסירופ: 
לבשל על אש גבוהה את כל החומרים, פרט לדבש, עד הרתחה. כשרותח, מעבירים לאש בינונית ומבשלים 20 דקות . מוסיפים לסיר את הדבש ועוד חצי כוס מים ומבשלים כ-10 דקות נוספות. אז מדללים את הקורנפלור ברבע כוס מים, ושופכים תוך ערבוב מהיר וזהיר, לתוך הסיר, מבשלים עוד 10 דקות. אז מעבירים את הסיר לאש נמוכה ביותר, ומתחילים לטבול בתוכו את העוגיות המוכנות. מנת סירופ זו אמורה להספיק לכמות של 40-50 עוגיות, בדרך כלל . 

הכנת הבצק לכעכי היו-יו: 
לערבב את כל החומרים לבצק חלק ורך. לכסות ולהניח על השיש לשעה. 
לחמם את השמן לטיגון, על חום בינוני. 
לשים בקערית מעט שמן כדי לשמן את הידיים לצורך הכנת היו-יו. 
לקחת מהבצק כדור, בגודל שבין אגוז גדול לביצה קטנה. ליצור גליל קצרצר מאורך כמו דונאטס, לסגור את הקצוות כך שעובי הכעך יהיה שווה בכל הצדדים. מי שמיומן יותר, יכול להכין ע"י יצירת כדור פחוס, ויצירת חור באמצע עם האצבע. היו-יו אמור להיות ממש קטן ועבה: בערך 2 ס"מ עובי ו-4 ס"מ רוחב (משהו כמו 2-3 "ביסים"). 
לזרוק ישר לשמן החם ולטגן משני הצדדים עד שמזהיב כמו סופגניה, להוציא ולשים במסננת. 
לטבול את היו-יו בסירופ ולהניח על צלחת הגשה. 
אם נשאר, ניתן לשמור בהקפאה או בכלי סגור במקרר או מחוצה לו, מספר ימים.
הנה מתכון לכעכים אפויים, הבנות שלי טוענות שאלו ממש סופגניות
מחבר/ת : יעל מוינה
כוס וחצי מים חמימים 
כף שמרים יבשים 
2 כפות סוכר חום (לא היה לי ,שמתי רגיל, ולא נראה לי שחרב העולם) 
כפית מלח 
כוס קמח ללחם 
3 כוסות קמח רגיל (מאחר ואין לי מושג מה זה קמח ללחם, אפיתי עם 4 כוסות קמח רגיל) 

שמים במיקסר את המים עם השמרים ומערבבים, מוסיפים את הסוכר והמלח= מערבבים. 
מוסיפים את הקמח ולשים לקבלת בצק רך וחלק, מתפיחים (במקור כתוב שהבצק לא מכפיל את נפחו, משום מה אצלי הוא כן הכפיל, אז אם הוא לא יכפיל לא להיבהל) 
ממיסים בקערה 2 כפות סודה לשתיה ב-2 כוסות מים חמים. 
יוצרים בייגלך מהבצק, טובלים כל אחד במים ומניחים בתבנית אפיה עדיף על נייר אפיה. 
מתפיחים שוב. 
אופים להזהבה, מקררים טיפה ומורחים על הבייגלך בעודם חמים חמאה/מרגרינה מומסת, ומפזרים מעל מלח גס או סוכר וקינמון (אני עשיתי חצי כאלה וחצי כאלה והמתוקים נפלאים, הסוכר נמס פנימה ). 
המתכון לקוח מפורום תפוז, אם כי ראוי לציין שאת המתכון ליוותה תמונה שאין לה שום קשר לבייגלך שיצאו לי, אבל מה שחשוב זה הטעם. 

סוגי מילוי


טיפ למילוי סופגניות
מחבר/ת : יגאל
	להשתמש בשתי שכבות בצק, כאשר הריבה(או מלוי אחר) באמצע, 
להדביק היטב את שתי השכבות. להדק ולחתוך את שארית הבצק העודפת 
בעזרת רינג. 

ולטגן.


איך ממלאים:

מכינים מזרק פלסטיק פשוט בקוטר בינוני או מזלף ביתי וכפית. מחכים שהסופגניות יצטננו (לא ממלאים סופגניות חמות כי החום ממיס את המלית והסופגניה תהיה ספוגית)
בשיטת הכפית והמזלף פשוט יוצרים בעזרת הכפית חור בראש הסופגניה ומזלפים פנימה את המלית, בעזרת המזלף. עדיף למלא ממש לפני ההגשה. את אבקת הסוכר זורים רק על סופגניות מצוננות ולפני ההגשה.

ריבת לימון [image: image28.png]


 למילוי

 מחבר/ת :  daph
 

(קילו ורבע תוצר סופי) 
קליפה מגורדת+מיץ מ-4 לימונים (לא עלובים) 
450 גרם סוכר 
230 גרם חמאה 
את הכל יחד בבאן-מארי, לערבב עד שהסוכר מתמוסס 
7 ביצים מוקצפות היטב- להוסיף תוך ערבוב, לבשל עד להסמכה, תוך ערבוב לעיתים תכופות, (כחצי שעה). 
לסגור בצנצנות זכוכית שהורתחו (או חוממו במיקרו) ולסגור במכסים מורתחים. 
לשמור במקרר. 

נפלא כמתנות, כמילוי לסופגניות, על לחם בבוקר, על עוגת..והכי טוב בכפית! 

מלית ליקר שוקולד
מחבר/ת :  דנה 20
רכיבים: 
1 מיכל שמנת מתוקה 
3 כפות גדושות (80 גרם) אבקת אינסטנט פודינג בטעם שוקולד 
2 כפות ליקר שוקולד 
אופן הכנה: 
מקציפים את השמנת , אבקת הפודינג והליקר במהירות בינונית , עד שנוצרת קצפת אחידה ויציבה. ממלאים את הסופגניות. 
הערות: התפרסם ב"לאשה" 

מקור המתכון: רולדין 

מלית 'היער השחור'
 מחבר/ת :  דנה 20

רכיבים: 
1 מיכל שמנת מתוקה 
70 גרם שוקולד חלב חתוך לקוביות 
1 כף (25 גרם) אבקת אינסטנט פודינג בטעם וניל 
חופן אוכמניות מיובשות או דובדבנים מיובשים 
1/2 1 כוסות יין לבן 
2 לימונים בינוניים שטופים היטב 
אופן הכנה: 
1. מחממים את השמנת על להבה נמוכה עד לסף רתיחה. מצננים קצת. מוסיפים את השוקולד ובוחשים עד שהשוקולד נמס . מכסים בניילון נצמד ומאחסנים במקרר למשך לילה. 
2. מקצפים את קרם השמנת ואבקת הפודינג במהירות בינונית עד שנוצרת קצפת יציבה. 
3. שמים את האוכמניות , היין הלבן והלימונים בשלמותם בסיר קטן ומביאים לרתיחה . מסננים את האוכמניות ומוסיפים אותן בזהירות לקצפת בתנועות קיפול . ממלאים את הסופגניות. 
הערות: התפרסם ב"לאשה" 

מקור המתכון: רולדין 

מתכון: מלית אייריש קרים 
מחבר/ת :  דנה 20

רכיבים: 
1 מיכל שמנת מתוקה 
50 גרם שוקולד לבן 
30 גרם שוקולד חלב 
2 כפות אבקת אינסטנט פודינג וניל 
1/4 כוס ליקר אייריש קרים 
אופן הכנה: 
1. מחממים את השמנת על להבה נמוכה, עד לסף רתיחה. מסירים מהכיריים ומצננים מעט. מוסיפים את שני סוגי השוקולד ומערבבים עד שהם נמסים. מצפים בניילון נצמד ומאחסנים למשך הלילה. 
2. מקציפים את קרם השוקולד יחד עם אבקת הפודינג במהירות בינונית, עד שמתקבלת קצפת יציבה. מוסיפים את האייריש קרים ומערבבים בתנועות קיפול עד שהמרקם אחיד. 

מלית קוקוס, שוקולד לבן ופינה קולדה
 מחבר/ת :  דנה 20

רכיבים: 
70 גרם פתיתי קוקוס 
1/2 1 כוסות ליקר פינה קולדה 
1 מיכל (250 מ"ל) שמנת מתוקה 
100 גרם שוקולד לבן חתוך לקוביות 
אופן הכנה: 
יום לפני : 
1. שורים את הקוקוס בליקר ומאחסנים במקרר חמש-שש שעות לפחות או למשך הלילה. 
2. שמים את השמנת בסיר ומביאים לרתיחה. מכבים את הלהבה ומצננים עוד קצת. מוסיפים את השוקולד הלבן ומערבבים עד שהוא נמס. מכסים בניילון נצמד ומאחסנים במקרר למשך לילה. 
ביום ההכנה: 
3. מקציפים את קרם השמנת והשוקולד במהירות בינונית, עד שנוצרת קצפת יציבה מאוד. 
4. מסננים את הקוקוס מהפינה קולדה ומקפלים בתוך הקצפת. ממלאים את הסופגניות. 


מלית תות שדה ונענע
 מחבר/ת :  דנה 20

רכיבים: 
1 ק"ג תותים ללא העוקץ, חצויים 
2 כוסות סוכר 
1/2 כוס מיץ לימון 
5-6 עלי נענע 
אופן הכנה: 
1. שמים את התותים בסיר , מוסיפים את הסוכר ומבשלים כ 2 דקות על להבה בינונית, תוך ערבוב. מוסיפים את מיץ הלימון, וממשיכים לבשל על להבה שעה וחצי-שעתיים, תוך כדי ערבוב מדי פעם, עד שנוצרת ריבה סמיכה. מצננים קצת. 
2. בינתיים, שורים את עלי הנענע בחצי כוס מים רתוחים, כשעה. 
3. סוחטים היטב את עלי הנענע לתוך מי השריה (שהתקררו בינתיים). יוצקים את המים ללא העלים לסיר הריבה ומערבבים היטב. ממלאים את הסופגניות. 
הערות: 
במקרה זה כדאי למלא את הסופגניות בכפית כי חתיכות התות גדולות מדי למעבר במזרק או מזלף 
מקור המתכון: רולדין 

מלית וניל

מחברת: שירי ל.

1 מכל שמנת מתוקה
1/3  כוס סוכר
3  כפות גדושות אבקת אינסטנט פודינג וניל
מקציפים את השמנת, סוכר ואבקת הפודינג במהירות בינונית עד שנוצרת קצפת יציבה. עוטפים בניילון נצמד ומאחסנים במקרר כשעה, עד שהקצפת מתייצבת. ממלאים את הסופגניות.
המלית נוזלית וחלקה במיוחד ולכן כדאי לזלף בעזרת מזלג

מלית חלב ושוקולד לבן

מחברת: שירי ל.

1  מכל שמנת מתוקה
30  גרם חלבה בטעם וניל או שוקולד
 40 גרם שוקולד לבן
 1 כף אבקת אינסטנט פודינג וניל
1. מחממים את השמנת על להבה נמוכה, עד לסף רתיחה. מצננים קצת. מוסיפים את החלבה והשוקולד הלבן 
    ובוחשים עד שהם נמסים (אם העיסה סמיכה מדי אפשר להוסיף 2-3 כפות שמנת מתוקה). מצפים בניילון נצמד   

    ומאחסנים במקרר למשך הלילה. 
2. מקציפים את קרם השמנת יחד עם אבקת הפודינג במהירות בינונית עד לקבלת קצפת יציבה. ממלאים את  

    הסופגניות

מליות של זיו

בעיקרון הכלל למלית הוא פשוט: בסיס של קצפת ועוד משו מומס וטעים שמקפלים לתוך הקצפת. 
מלית וניל ומנטה 
****************************** 
1 שמנת מתוקה 32% 
1/2 כוס סוכר 
חצי חבילת אינסטנט פודינג וניל 
8-10 עלי מנטה טריים 

ההכנה: 
שמים בשליש כוס מים רותחים את עלי המנטה. אחרי 3 דק' מוציאים את העלים. צריך רק את המים. מקציפים את השמנת סוכר והפודינג לקצפת יציבה. בזמן ההקצפה מוסיפים בהדרגה את מי המנטה. 
מקררים כשעה במקרר. ממלאים את הסופגניות. 

מלית רוזמרי או נוטלה 
***************************** 
חומרים: 
1 וחצי שמנת מתוקה 
1/3 כוס סוכר 
1 שוקולד רוזמרי או נוטלה קטן 
1 מקל וניל 
2 כפות ליקר שוקולד 
ההכנה: 
בסיס של קצפת שמנת מתוקה מסוכר ושמנת אחת. 
ממיסים בבאן מרי שוקולד רוזמרי או נוטלה. מוסיפים חצי קופסת שמנת מתוקה ומקל וניל. מרתיחים ומורידים מייד מהאש. בחישה קבועה. מוסיפים את הליקר. בוחשים לוודא שאין גושים. מקפלים בזהירות לתוך הקצפת. מקררים שעתיים לפחות. 
מלית תותים ופירות יער בזעפרן 
******************************* 
מצרכים: 
חצי קילו תותים 
250 גר' פירות יער לפי הטעם האישי 
חצי כוס סוכר 
כך מיץ לימון 
חצי כפית גרידת לימון 
2 שיני ציפורן 
6 חוטי זעפרן חלוטים בשתי כפות מים רותחים 
אופציה לשתי כפות ליקר קסיס 
ההכנה: 
בסיר גדול מרתיחים כוס מים עם חצי כוס סוכר. מוסיפים את התותים בלי הראש, ואת פירות היער. מרתיחים היטב ומורידים לאש בינונית. מוסיפים 2 שיני ציפורן ואת הזעפרן. מצמצמים נוזלים ומוסיפים את הלימון. עד לקבלת מעין ריבה. מקררים וזהו. אפשר לקפל לתוך קצפת אם אוהבים. 

 אפשר מלית נס קפה, או שוקולד מריר עם מנטה/נענע. מלית וניל עם קינמון ושקדים טחונים או סתם ריבת פטל. 

מליות וציפויים לסופגניות - לימון וטופי:
 מחבר/ת :  גילי

מלית לימון: 
מהספר של רוני ונציה - הכמות הזאת היא לפאי שלם. אפשר להכין רבע כמות לסופגניות ואת מה שנשאר לזלול. 

4 ביצים ו-4 חלמונים 
3/4 כוס סוכר 
3/4 כוס מיץ לימון טרי 
קליפת לימון מגוררת משני לימונים 
150 גר' חמאה רכה חתוכה לחתיכות. 

להקציף את הביצים והחלמונים. להוסיף הסוכר המיץ והליפה ולהקציף לתערובת אחידה. להניח את הקערה על סיר עם אדים על אש נמוכה ולערבב כ- 10 דק', עד שהתערובת מסמיכה. 
להסיר מהאש, להוסיף החמאה ולערבב במהירות לפני שהתערובת מתקררת. לסנן את המלית לתוך קערה נקיה ולכסות ביריעת ניילון ישר על הקרם. לשמור במקרר. 

מלית/ציפוי טופי:
	לשים בסיר קטן את הסוכר והמים ולבשל על אש קטנה עד שהסוכר נמס. להרתיח ולבשל עד קבלת קרמל זהוב. 
להסיר מהאש ולהוסיף את השמנת בזרם דק תוך בחישה רצופה (זה יגעש וירחש ואז יירגע). מחזירים לאש ומבשלים תוך בחישה לקבלת רוטב אחיד וחלק. 
מסירים מהאש, מערבבים שוב ומניחים להתקרר ולהתייצב בטמפ' חדר. לאחר שעה שעתיים הרוטב יסמיך. 
	
3/4 כוס סוכר 
1/3 כוס מים 
1 מיכל שמנת מתוקה. 


מתכונים לזיגוגים שונים
מחבר/ת : דנה 20
מתכון: זיגוג סוכר 
רכיבים: 
100 גר' אבקת סוכר 
2 כפות מים חמים 
כמה טיפות מיץ לימון, 
אופן הכנה: 
לערבב עד לקבלת תערובת לבנה ולמרוח/לטבול את הסופגניה. 

מתכון: זיגוג שוקולד לבן 
רכיבים: 
100 גר' שוקולד לבן 
אופן הכנה: 
להמיס על אדים ולטבול את צידה של הסופגניה. 

מתכון: זיגוג שוקולד לסופגניות 
רכיבים: 
100 גרם שוקולד מריר 
50 גרם חמאה 
אופן הכנה: 
להמיס על אדים ולטבול בו צידה האחד של הסופגניה 

מקור המתכונים: פסטו
ציפויים לדונאטס
משה מחולון מביא זיגוגים של fairy_mi / ענבל ושל אירן:
גלזורה בסיסית: 
מערבבים 1 כוס אבקת סוכר עם 4 כפיות חלב ו3-2- טיפות וניל או תמצית שקדים. 

גלזורת לימון: 
מערבבים 2 כוסות אבקת סוכר עם 2 כפות חלב,1 כפית גרידת לימון ו1- כף מיץ לימון 

גלזורת תפוז: 
משתמשים באותם חומרים כמו בגלזורת הלימון, אך המיץ והגרידה של תפוז. 

גלזורת שוקולד: 
ממיסים 100 גר´ שוקולד מריר בסיר כפול על מים. בסיר קטן נפרד מרתיחים 1/3 כוס סוכר, קמצוץ מלח ו1/4- כוס מים, עד שהסוכר נמס. מוסיפים את השוקולד המומס ומערבבים היטב. 
מקור המתכון: מירי צל-דונטי - מעריב 

ציפויים לדונאטס שנתנה אירן 

ציפוי שוקולד לבן: 
פשוט ממיסים 200 גרם שוקולד לבן על גבי אדים, או במיקרו, וטובלים את הדונאטס. (מתוחכם מאוד לא?) 

ציפוי שוקולד: 
1 מיכל שמנת מתוקה 
1 כף סוכר 
250 גרם שוקולד מריר שבור לחתיכות. 
מרתיחים את השמנת והסוכר ומכבים את האש. מכניסים את השוקולד ומערבבים בעזרת מטרת יד , עד לקבלת נוזל חלק. טובלים את הדונאטס. 
צפוי סוכר וקינמון: 
מיד לאחר הטיגון מגלגלים את הדונאטס בסוכר וקינמון. (גם מתוחכם ביותר.) 

עוד ציפוי שוקולד: 
30 גרם שוקולד מריר 
2 כוסות אבקת סוכר 
רבע כוס מים 
על להבה נמוכה ממיסים את השוקולד עם המים. כשהתערובת חלקה מוסיפים את אבקת הסוכר בהדרגה, תוך כדי ערבוב עד שהתערובת חלקה. מצפים את הדונאטס בעודן חמות, ומניחים לצפוי להיקרש כ-5 דקות. 

זיגוג לבן: 
שליש כוס חמאה מומסת 
2 כוסות אבקת סוכר 
כפית תמצית וניל 
4 כפות מים 
שמים את מרכבי הזיגוג בסיר קטן ומבשלים תוך כדי ערבוב כ-2 דקות, עד שנוצר מרקם אחיד. טובלים את הדונאטס בנוזל החם רק בציידם האחד ומניחים לייבוש. 

זיגוג ורוד: 
לזיגוג הלבן מוסיפים כמה טיפות של צבע מאכל אדום. 
או אולי אפשר לחליף כף מים אחת בכף פטל. (נראה לי יותר סימפטי)
סופגניות קצת אחרת וסיפור לחנוכה (ראו בהמשך) [image: image30.png]



מחבר/ת : אלדד
לפני שנים אחדות התפרסם באחד העיתונים המתכון הרצ"ב ,ואיך לומר נדלקתי. 
כנס חנוכה הכנתי - וללא הכנת האורחים הגשתי - כולם היו בהלם (חיובי) 
ומאז כשאני מציין את העניין מיד נשמעות קריאות ואוו או איכס.(לא להיבהל- להמשיך לקרוא). 
בכל מקרה הסופגניות הללו הובאו לארץ ע"י נרדפי שואה שברחו למזרח רוסיה (מה שהיום כורדיסטן, 
גרוזיה וכ"ד). 
הסופגניות א י נ ן מתוקות ומוגשות כארוחת ערב קלה עם סלט . 
בקשר למילוי - הדעות חלוקות מי מהמילויים טוב יותר - נסו בעצמכם. 
את הסופגניות שנשארו אנחנו מקפיאים ומחממים להזדמנויות שונות. 
והעיקר - לא לשכוח - סופגניות בסופו של דבר הן לחם - שימרו על המשקל. 
סופגניות ממולאות:

א :-  10 ג"ר שמרים או ½ שקית שמרית

       1 כף סוכר

       1 כף קמח

       2 כפות מים פושרים

(א – בסיר קטן את כל החומרים להשהות ל-1/4 שעה)

ב:-  ¾ ק"ג קמח 

      2 ביצים

      2 כפות סוכר

      1 כפית שטוחה מלח

      1 גביע לבן או כוס חלב

      1 כוס מים פושרים

     ½ כוס שמן

    … קמח נוסף לרידוד ולישה

הכנה:

יוצרים ערמה מהקמח ועושים גומה במרכז ומכניסים הכל פרט לשמן.מוסיפים את א
ולשלים הכל.מוסיפים השמן עד שיתקבל בצק אחיד ורך למדי .

בקערה עמוקה מניחים הבצק מפזרים עליו קמח,מכסים ומתפיחים כשעה לפחות.לשים שוב את הבצק מרדדים לעובי של ½ ס"מ.צרים עיגולים.במרכז כל עיגול כפית מהמלית.מקפלים לשניים.מניחים על משטח מקומח עד שגומרים להכין הסופגניות.

מחממים היטב שמן עמוק- לפחות 10 ס"מ מכניסים הסופגניות כשהתפר כלפי מטה.

מליות

* מלית בשר –
בצל גדול קצוץ דק מאד

2 כפות שמן

½ ק"ג בשר טחון

½ כוס מרק צח – אפשר מאבקה

מלח,פלפל,כמון.

מזהיבים בצל,מוסיפים הבשר ומטגנים עד שמשנה את צבעו.מערבבים היטב לפורר גושים.

מוסיפים המרק והתבלינים ומבשלים על אש בינונית עד שכל הנוזלים יתאדו.מצננים.
* מלית תפ"א –
פירה עם בצל מטוגן

* מלית כרוב -

קופסא כרוב חמוץ,3 ביצים קשות,פלפל שחור,

לקצוץ  דק כל החומרים.ולערבב.

*מלית חומוס –

1 קופסא חומוס גרגירים,בצל קצוץ,מלח פלפל,כמון.

מרסקים גס את החומוס.מזהיבים את הבצל ומטבלים

לביבות

טיפ חשוב לחנוכה שקיבלתי הערב בנושא לביבות וצבען הלבן:
מחבר/ת : יעלה
הייתה לי שיחה מעניינת עם גברת בת "גיל הזהב" שידועה כבשלנית בחסד. 
היא הסבירה שמאז שהתחילה להכין לביבות בבלנדר או במעבד במקום על פומפיה, הופיעו שתי בעיות: ראשית, קשה להתחיל לערבל בבלנדר תפו"א כי בגלל מחסור בנוזלים, העסק נתקע. שנית, תפו"א משחירים יותר מדי לטעמה. 

בניסיונותיה לפתור את הבעיה הראשונה, החליטה לשים בבלנדר חצי כוס מים עם התפו"א. מעבר לעובדה שהבלנדר פעל כראוי, פתאום התברר לה שתפו"א נותרו לבנים כשלג. 

אז ככה זה עובד: 
היא שמה כמה תפו"א חתוכים בבלנדר, מוסיפה 2 ביצים וחצי כוס מים. כשמסתיים הערבול, היא שמה את העיסה במסננת דקה מעל קערה. המים שהוסיפה וכן מים נוספים של תפו"א, מתנקזים. נשארת עיסה לבנה ומוצקה שאליה מוסיפים תבלינים ומעט קמח, אם צריך. 
בתיאבון ובהצלחה לכל מלבבי הלביבות !
 לאטקס וציפויים
 מחבר/ת :  גילי


לאטקס פריכות משובחות (שרי אנסקי): 
אין תיבולים יוצאי דופן וגם לא תוספות של ירקות/שורשים אחרים, מה שכן - יש פטנטים לפריכות מיוחדת ואלה הלביבות האהובות עלי - דקות וקריספיות. 
אז ככה: 

1 ק"ג תפו"א עם קליפה אדומה 
בצל בינוני 
2 ביצים טרופות 
כף קמח מצה 
מלח 
פלפל 

לקלף ולגרר את תפוחי האדמה במגררת בינונית או גדולה או חצי חצי. אם מגררים ביד לעשות זאת בסחיבות  ארוכות (כל אלה תורמים לפריכות). 
מיד אחרי הגירוד להכניס התפו"א לקערה עם מי קרח ולהשרות לשתי דקות. לשפוך המים ולשוב להשרות במי קרח ולשפוך המים. 
לגרר הבצל. לסנן התפו"א ולצרף להם את הבצל המגורר ולסחוט היטב בידיים. לקחת מגבת נייר חסונה או מגבת מטבח נקייה, לשים הכל על המגבת, לגלגל ולסחוט. (חשוב מאד לפריכות). 
לטרוף הביצים עם המלח והפלפל ולצרף התפו"א והבצל. לערבב היטב. להוסיף את הקמח מצה. 
לחמם שמן במחבת ולצקת לתוכה שמן. כשהשמן חם מספיק (מבחן ידית העץ), לקחת מהבלילה ולשטח כמה שיותר דק. למלא המחבת ולהנמיך מעט את האש. לטגן ולהפוך. 
להגיש עם שמנת חמוצה בחושה בבצל ירוק או עירית או עם קערת קונפיטורה טובה. 

לאטקס עם בצל ירוק וכוסברה :
 מחבר/ת :  גילי

1 ק"ג תפו"א עם קליפה אדומה 
2 ביצים 
4-5 בצל ירוק קצוץ דק 
חופן כוסברה קצוצה דק 
1-2 כפות קמח מצה 
מלח פלפל. 

לקלף ולגרד את תפו"א להכניס למי קרח כמו במתכון הקודם. 
לטרוף את הביצים בקערה גדולה עם מלח ופלפל ולצרף לתפו"א הסחוטים את הבצל הירוק הכוסברה וקמח המצה ולערבב היטב. 
לטגן. 
אפשר להוסיף קצת פלפל חריף מגורר במגררת או פפריקה חריפה ואפשר כמובן להחליף את הכוסברה בפטרוזיליה. 

לביבות מעורבות:
 מחבר/ת :  יעל מוינה

	מגררים את תפוחי האדמה המבושלים במגררת דקה לקערה. 
מגררים את תפוחי האדמה הטריים במגררת דקה, מהטריים כדאי לסחוט את הנוזלים. 
מערבבים את שני סוגי התפוחי אדמה, מוסיפים ביצים ותיבול. 
מטגנים בשמן חם לביבות. 
	1/2 קילו תפוחי אדמה מבושלים 
1/2 קילו תפוחי אדמה טריים 
3 ביצים 
פלפל שחור, מלח 
שמן לטיגון 


לביבות תפוחי אדמה וגבינה
מחבר/ת :  מורן


הלביבות נוסח יהודי אשכנז 
מצרכים: 
3 תפוחי אדמה גדולים 
2 כפות שמן 
1 בצל בינוני קצוץ דק 

1 גביע גבינה 5% 
2 ביצים טרופות 
2-3 כפות פירורי לחם 
מלח ופלפל לטעם 
ההכנה: 
מבשלים את תפוחי האדמה בקליפתם, ומצננים מעט. 
בינתיים מזהיבים קלות את הבצל בשמן, קולפים את תפוחי האדמה ומגררים במגררת גסה. 
מוסיפים לתפוחי האדמה את הבצל המוזהב ושאר המצרכים ומערבבים היטב עד לקבלת עיסה חלקה. אם העיסה סמיכה מידי אפשר להוסיף מעט פירורי לחם. 
מחממים שמן במחבת, צרים לביבות ומטגנים משני הצדדים. 
--------המתכון נלקח מהספר "מאכלי החגים" של טובה ארן-------- 

קרוקט תפוחי אדמה:
 מחבר/ת :  יעל מוינה
 

	לטיגון: כוס קמח 
2 ביצים טרופות 
כוס פירורי לחם 
שמן לטיגון 

	קילו תפוחי-אדמה 
50 גרם מרגרינה או חמאה 
3 ביצים 
כף מלח 
קורט פלפל שחור 
כוס וחצי קמח 


הכנה: מבשלים את תפוחי אדמה עד שהם רכים, מועכים לפירה. 
מוסיפים את שאר חומרי הבצק ולשים לבצק שלא נדבק לידיים ונוח לעיבוד. 
מכינים 3 צלחות לטבילה: קמח, ביצים טרופות, ובשלישית פירורי לחם. 
יוצרים מהבצק גלילים קטנים בידיים לחות, טובלים בקמח, ביצים ופירורי לחם. 
מטגנים בשמן רותח להשחמה. 
לקוח מהספר "ניחוחות שבת וחג" 

אז מה בעניין לביבות[image: image31.png]


 מתכון ראשון: לביבות תפו"א ובטטה. 
 מחבר/ת :  זיו
 

יש לי עכשיו קצת זמן....... 
כולם יודעים להכין את התפו"א הלבנים מגוררים דק עם ביצה+קמח+שמן+מלחפלפל. אבל אלה אחרים.... תאמינו לי שזה נרכש בהמון שנים של עשייה וכל חנוכה אני מביא לעבודה (כל עבודה...) שני מגשים עמוסים מאוד. מתחיל בשעה 6:00 לטגן אותם. 
הנה: 
 
קילו של תפו"א דזירה (קליפה אדומה) 
בטטה ענקית בערך חצי קילו. 
2 בצלים גדולים קצוצים קטן קטן 
מרגרינה או חמאה תלוי בטעם. (יש לי וידוי לחמאה ישראלית. אם זה מעניין אז יותר מאוחר) 
2 גזרים מגוררים לא בצד הדק של הפומפיה 
2 קישואים מגוררים אותו הדבר 
2/3 כוס קמח רגיל או מצה. 
3 ביצים 
אופציה: כרישה קצוצה אחת או גבעול סלרי אחד קצוץ או תפוח עף אחד מגורר. או לשלב... 
אופציה חלבית: גבינה פטה או שמנת חמוצה/לבן/אשל 
ההכנה: 
מחצי קילו תפו"א קלופים ועוד 2/3 בטטה קלופה להכין פירה יחד עם 2 כפות מרגרינה וחופן בצל מטוגן. את שאר התפו"א לגרר לאותה קערה בשני צידיה של הפומפיה (דק ורחב) לסירוגין. גם את הבטטה. להמתין דקה ולסנן נוזלים (עמילנים) מהעיסה המגוררת. להוסיף הכל ולערבב היטב. להוסיף את כל הפירה. לערבב היטב שוב. מלח ופלפל. הרבה. 2 כפות מלח בערך. ופלפל לפי הטעם. כאן אפשר להכניס את האופציות שאתם אוהבים. 
הטיגון: 
שמן רותח על הלהבה הכי גבוה בעומק של 1 ס"מ לפחות. לשים לביבות בזהירות (כפפות מומלץ), בנפח של כף אחת ללביבה. זה מספיק. 
לטגן אתם יודעים לבד. כל נגלה להוציא אל נייר סופג ולהערים בשכבות של לביבות ונייר סופג. חבל על כל קלוריה מיותרת... 
נ.ב 
אני מקבל משלוחים באזור כפר סבא רבתי... 

גלילת תפוחי אדמה
מחבר/ת : יעל מוינה
אני לא יודעת אם לזה התכוונת, אבל זוהי גלילה מתפוחי-אדמה מגוררים, ממולאת במה שבא...... 
 5 תפוחי אדמה מגוררים 
3  ביצים 
מלח ופלפל 
מערבבים את תפוחי האדמה עם הביצים והתבלינים. 
שוטחים את התערובת על גבי נייר אפיה ואופים בחום גבוה להזהבה. 
מוציאים מהתנור ומגלגלים לגלילה עם הנייר (כמו רולדה של עוגה). 
מקררים. 
מכינים מילוי, אני הכנתי את זה היום עם פטריות אבל הזכרת כרובית אז אפשר בהחלט למלא גם בכרובית, בשר, או כל מה שמתחשק. 
פותחים את הגלילה, מורחים את המילוי ומגלגלים שוב (הפעם בלי הנייר).
והמילוי: 
מאת: שירה שלו.
3 בצלים בינוניים, קצוצים דק 
סלסלת פטריות טריות (אני השתמשתי בפטריות קפואות)חתוכות לפרוסות 
אבקת מרק פטריות 
מלח ופלפל 
שמן זית לטיגון 

מטגנים את הבצלים בשמן, להזהבה. 
מוסיפים את הפטריות, מתבלים ומאדים תוך ערבוב, עד שכל הנוזלים מתאדים. 
ממלאים את הגלילה שהתקררה בינתיים. 
הערה לגבי אפית הגלילה: לשטח את הגלילה על הנייר דק ככל האפשר, אחרת זה נשרף מבחוץ ובפנים נשאר לא מבושל. 

בבקשה [image: image32.png]


- מילוי גבינות לגלילות תפו"א של יעל מוינה
מחבר/ת : שוקולית
מראש אני מבקשת סליחה אם הכמויות לא מדויקות... (שוב פעם אלתרתי ושכחתי 
לשים לב כמה בדיוק שמתי מכל דבר, אז סליחה...) 

1 ביצה 
בערך 120 גרם גבינה צהובה מגוררת 
100 גרם קשקבל מגוררת 
2 כפות גבינה בולגרית מפוררת 
2-3 כפות קמח 

מערבבים הכל טוב טוב, מוסיפים מלחפלפל לפי הטעם. 
מורחים על המשטח תפו"א ומגלגלים. 
מכניסים לתנור מחום מראש ל 180 מעלות, ל - 20 דקות פלוס-מינוס 

רושטי.
 מחבר/ת :  אירן
 

	קולפים את תפוחי האדמה ומגררים על מגררת גסה. 
מעבירים לקערה מתבלים במלח ופלפל ומערבבים. 
מחממים במחבת רחבה מחצית מהחמאה וכף שמן. מוסיפים למחבת מחצית מהתערובת, ומהדקים היטב לשכבה אחידה. 
מטגנים כ-6 דקות עד שהצד התחתון והשוליים משחימים. 
הופכים לצד השני ומטגנים 6 דקות נוספות. 
מוציאים מהמחבת לצלחת , ובאותה דרך מכינים את המחצית השניה. 
	5-6 תפוחי אדמה (1 קילו) 
מלח ופלפל 
120 גרם חמאה 
2 כפות שמן 


מקור המתכון: מגזין שף מדצמבר 1999
לביבות תפוחי אדמה ובטטה [image: image34.png]



מחבר/ת : יעל ר.
לבערך 20 לביבות בינוניות צריכים: 

	מקלפים את הירקות, מגררים על פומפיה- הכי מהיר וקל במעבד מזון על פולסים. מניחים במסננת להגרת נוזלים לכחצי שעה- שעה. 
תפוחי האדמה קצת משנים צבע בזמן הזה, אבל לא רואים בתוצאה הסופית ושלב זה הוא חיוני לתוצאה הסופית! 
סוחטים את הירקות ומערבבים עם יתר החומרים. 
מחממים שמן במחבת ומטגנים לביבות בכמות של בערך כף מהבלילה. 

טעים עם שמנת חמוצה ובצל ירוק או עירית וגם סתם כך. 
חג שמח! [image: image35.png]



	2 תפוחי אדמה 
2 בטטות 
1 בצל 
4-5 כפות קמח רגיל 
2 ביצים 
מלח, פלפל 


לביבות בטטה של אורנה ואלה (התפרסם ב"על השולחן")
מחבר/ת : ריקי
ללביבות: 
1 ק"ג בטטות קלופות 
1-1/2 כף רוטב סויה משובח 
¾ כוס קמח (או יותר, לפי הצורך) 
½ כפית מלח 
קורט פלפל שחור, טחון טרי 
חמאה לטיגון 
לרוטב: 
1 מכל שמנת חמוצה 
2 כפות מיונז 
מלח ופלפל שחור, טחון טרי 
עירית קצוצה, לפי הטעם 

אופן הכנה: 
1. מבשלים את הבטטות במים, עד שהן מתרככות. מסננים ומקררים. 
2. מועכים את הבטטות, מוסיפים סויה, קמח, מלח ופלפל. מערבבים עד לקבלת תערובת אחידה. 
3. צרים לביבות ומטגנים במחבת טפלון שטוחה במעט חמאה, על אש נמוכה. 
4. מערבבים את חומרי הרוטב, טועמים ומתקנים תיבול. 
5. מגישים את הלביבות חמות, עם הרוטב בצד. 
*היו מספר דיונים בפורם ובהם נטען שיש להוסיף ביצה על מנת שלא יתפורר בטיגון והומלץ גם על קצת אגוז 

 מוסקט [הערת העורכת].

לביבות בטטות וקארי

מחבר: יגאל ואלדד
This recipe was adapted from the one found in Joan Nathan's wonderful recipe book, Jewish Cooking in America
	1 lb sweet potatoes, peeled
1/2 c. all-purpose flour
2 tsp sugar or sucanat
1 tsp baking powder
1 tsp brown sugar
1/2 tsp cayenne
2 tsp curry powder
1 tsp cumin
salt and freshly ground pepper to taste
2 large eggs, beaten
1/2 c. soy milk
peanut oil
500 
	501  גר' בטטה מקולפת

½ כוס קמח

2 כפיות סוכר

1 כפית אבקת אפיה

1 כפית סוכר חום

½ כפית פפריקה

2 כפיות קארי

1 כפית כמון

מלחפלפל

2 ביצים גדולות 

½ כוס חלב סויה

שמן בוטנים.


Coarsely grate the sweet potatoes. In a separate bowl, mix the flour, sugar, grown sugar, baking powder, and all spices. 

לגרר גס את הבטטות. בקערה נפרדת לערבב קמח, סוכר, סוכר חום, א.אפיה ואת כל התבלינים.
Add the eggs and just enough milk to the dry ingredients to make a stiff batter. Add the potatoes and mix. the batter should be moist, but not runny; if too stiff, add a little more milk.
להוסיף את הביצים וקצת חלב רק מספיק בשביל להפוך את המרכיבים היבשים לבלילה מוצקה. להוסיף את הבטטה ולערבב. הבלילה צריכה להיות לחה אך לא נוזלית. אם היא יבשה מידי להוסיף עוד חלב.

Heat 1/4 inch of peanut oil in a frying pan until it is barely smoking. Drop batter in by tablespoons, flatten with soon. turn when latkes are golden, but keep turning often. Fry over med heat several minutes on each site until golden. Drain on paper towels and serve. 

לחמם את השמן. להפיל פנימה כף מהתערובת ולשטח. לטגן משני הצדדים עד שמזהיב, לספוג את השמן ולהגיש.
Makes about 16 3 inch pancakes
מתכון למשולשי לביבות דיאט.
מחבר/ת : יעלה
משולשי לביבות דיאט – כמעט ללא שמן 
מטרת המתכון להשיג חסכון של כמה קלוריות בתוך מרוץ החנוכה המשומן. 
ניתן להכין אותו עם ירקות אחרים כמו קישואים, כרובית, בטטות, גזר וכו'. 
בעצם, כל אחד יכול להכין לפי המתכון האהוב עליו, אבל לזכור להכניס לתוך התערובת כף או שתיים של שמן (תלוי בסוגי החומרים שיש שתערובת). 

החומרים: 
6 תפו"א גדולים 
3 ביצים 
בצל קטנטן 
מלח, פלפל שחור 
3 כפות קמח תופח או רגיל. 
כף – 2 כפות שמן רגיל 

ההכנה: 
בוחרים תבנית או מחבת עגולה גדולה מאוד, מטפלון או מסוג שמאפשר לבשל תחילה על הגז ואח"כ לעבור לתנור. 
הלביבה צריכה להיות בעובי של כסנטימטר וחצי בערך כאשר מוכנסת למחבת. 
מרסקים את תפו"א והבצל, מוסיפים מעט מלח ומניחים במסננת. כעבור כמה דקות, סוחטים את התערובת עד שנוזלים רבים יוצאים ממנה. 
מוסיפים את הקמח, הביצים, השמן ויתר המלח והפלפל ומערבבים היטב. 
משמנים מעט מאוד את התבנית או המחבת, שופכים את העיסה ומניחים על הגז לטיגון על אש בינונית. התחתית אמורה להזהיב ממש ואז מעבירים את המחבת לתנור שחומם מראש בחום בינוני-גבוה לאפיה עליונה בלבד. 
הלביבה הענקית אמורה להזהיב מצידה העליון ואז עוברים לאפיה עילית ותחתית ומשלימים את האפייה עד שהלביבה חומה משני צדיה. לא מדובר באפיה ממושכת. 
חותכים למשולשים כמו פיצה ומגישים עם יוגורט או שמנת מדוללת ב"שלי".
ואני ראיתי היום מתכון ב"הארץ" ללביבות גזר ודלעת דיאטטיות : 
מחבר/ת :  דנה 20

מכיוון שלא עשיתי את זה אף פעם, אין לי מושג איך זה יוצא, שווה לנסות. אני מתכוונת לנסות את זה ביום שבת : 

רכיבים: 
3 גזרים גדולים מגוררים דק 
חתיכת דלעת מגוררת 
1 כוס צימוקים 
2 ביצים טרופות 
ממתיק מלאכותי שווה ערך לשתי כפות סוכר 
2 כפות קמח 
תרסיס שמן 

אופן הכנה: 
מערבבים את המצרכים ומשהים לרבע שעה. משמנים תבנית אפייה בתרסיס שמן צרים לביבות ומניחים בתבנית. אופים בחום של 200 מעלות עד שהלביבות משחימות. 

הערות: 
10-8 לביבות, כ-90 קלוריות ללביבה (מתכון של "דיאטה קלאב"). 
מקור המתכון: 
חנה גרשוני-הארץ 

מחרוזת לביבות: גזר ודלעת, פטרוזיליה ובצל, תפו"א

 מחבר/ת :  מורן

נוסח יהודי אשכנז, סוריה וצפון אפריקה 
מצרכים ללביבות גזר ודלעת: 
3 גזרים גדולים מגוררים גס 
150-200 גרם דלעת מגוררת דק 
1/2 כוס צימוקים רחוצים 
2 כפות אילסרים (אגוזי לוז) קצוצים גס 
2-3 ביצים טרופות 
מלח ופלפל לטעם 
1-2 כפות סוכר 
2-3 כפות קמח תופח 
1-2 כפות פירורי לחם 

מצרכים ללביבות ירוקות: 
1 כוס בצל ירוק קצוץ דק 
1 כוס פטרוזיליה קצוצה דק 
100 גרם גבינת פטה מפוררת 
3 ביצים טרופות 
2-3 כפות פירורי לחם 
1-2 כפות קמח תופח 
מלח ופלפל שחור לטעם 

מצרכים ללביבות תפוחי אדמה: 
4 תפוחי אדמה גדולים מגוררים דק 
100 גרם גבינה קשה ("עמק" או "גולן") 
1 בצל בינוני 
3 כפות קמח תופח 
2 ביצים 
מלח ופלפל לטעם 

ההכנה: 
מערבבים את מצרכי הלביבות (כל סוג בנפרד). 
משהים כ-15 דקות למיצוי הטעמים ולהתגבשות העיסה. 
מחממים שמן במחבת ומטגנים את הלביבות משני הצדדים עד לגוון זהוב. 
מניחים את הלביבות המטוגנות על נייר סופג לספיגת השמן. 
מגישים חםםםםםם [image: image36.png]



מתכון לחנוכה לביבות גזר ותפו"א 
 מחבר/ת :  LA girl
	LA girl לא יכולה לכתוב בעברית אז אני מתרגם בשבילה. זיו. 

ההכנה: 
לגרר את כל הירקות. להוסיף את שאר המרכיבים ולטגן כלאטקעס רגילים. 

	מצרכים לשני אנשים. אפשר להגדיל כמויות כרגיל: 
1 קישוא גדול 
2 תפו"א בינוניים 
1-2 גזר 
1 ביצה 
1 כף גדושה קמח תופח 
מלחפלפל 
קורט קינמון 


לביבות תרד:
 מחבר/ת :  יעל מוינה
 

קילו עלי תרד קפואים, מבושלים במי מלח, לבשל עד שיתאדו רוב הנוזלים. 
שום כתוש או א. שום 
ביצה 
כוס פירורי לחם 
שמן לטיגון 

סוחטים את עודפי הנוזלים מהתרד. מוסיפים שום, ביצה ופירורי לחם, אם העיסה עדיין נוזלית אפשר להוסיף קמח או עוד פירורי לחם. 
לערבב היטב לקבלת עיסה אחידה ונוחה להכנת לביבות. 
מטגנים קציצות בשמן חם, להשחמה קלה. 
מתוך "ניחוחות שבת וחג" 

לביבות גבינה מתוקות:
 מחבר/ת :  יעל מוינה

	מערבבים גבינה, סוכר, קמח וביצה , בוחשים לקבלת תערובת שנוחה לליבוב לביבות, יתכן שצריך להוסיף קמח. 
מחממים שמן במחבת. 
טובלים כל לביבה בפירורי לחם ומטגנים משני הצדדים להשחמה. 
אפשר לגוון ולהוסיף לתערובת קינמון, סוכר וניל וקליפת לימון= לבחירה. 
מתוך "ניחוחות שבת וחג"

	1/2 קילו גבינה לבנה 
כוס סוכר 
כוס קמח 
ביצה 
כוס פירורי לחם 
שמן לטיגון 


לביבות גבינה מתוקות 
מחבר/ת : יעלה 
רכיבים: 
קופסא גבינה 5 או 9 אחוז 
 2 כפות שטוחות קמח תופח (גדושות אם רוצים שיהיו קשות יותר) 
 2 ביצים 
 1 סוכר ווניל 
כף - 2 כפות צימוקים קטנים שטופים היטב במים רותחים ואם יש זמן גם מושרים מעט. 

אופן הכנה: 
הטיגון חשוב: אש קטנה מאוד כדי שלא יישרף ובעדיפות - טיגון בחמאה. 
לפזר למעלה סוכר או אבקת סוכר ולהגיש עם ריבה או שמנת/קצפת.
ודיון על הגרסה הדיאטתית:

· בדיוק עכשיו בהכנה אצלי עם גבינה 1/2% ותחליף סוכר - אוטוטו דיווחים / ערגלית

· לשים קצת יותר קמח כי הגבינה יותר מימית / יעלה

· עם תחליף, הייתי שמה קינמון או מעט גרירת לימון או אפילו תפוז / יעלה

· היו לביבות? יצא סבבה. מזה סבבה? ברור לי שעם 9%, סוכר ומטוגנות
בחמאה הן מדהימות אבל גם ככה (מטוגנות בטפלון עם פחות מכפית שמן לכל הלביבות) הן ממש טעימות ויחס קלוריות/טעם שלהן הוא ממש גבוה. התוספת של הקינמון היתה ממש במקום. הן מתנהגות נפלא בטיגון וממש קל להכין אותן. תודה על המתכון, מומלץ בחום לכולם! / ערגלית
לביבות גבינה דיאט לספר החנוכה
 מחבר/ת :  מירבלי
רציתי לתת את המתכון אתמול אך פתאום הופסק לי הקשר עם האינטרנט ולא באשמתי אלא בגלל הספק זה היה סיוט בשבילי (התמכרתי לפורום הזה) 
 חומרים: 
120 ג"ר גבינה לבנה 5% רצוי סימפוניה 
2 ביצים מופרדות 
1 כפית תחליף סוכר 
ההכנה: 
מערבבים את החלמונים עם הגבינה ועם תחליף הסוכר 
מקציפים מהחלבונים קצף יציב וחזק מאוד ומקפלים בעדינות עם עיסת הגבינה 
מחממים תנור לחום בינוני (170מעלות בערך) 
שמים נייר אפיה בתבנית ויוצרים לביבות (בעזרת כפית) ומניחים על נייר האפייה 
ואופים במשך 10 דקות 
בתאבון 
לביבות גבינה מתוקות לחנוכה - של שומרי משקל
 מחבר/ת :  ירוקה

חומרים: 
250 גרם גבינה לבנה - 0.5% שומן 
2 ביצים 
2 כפות קמח תופח 
ממתיק מלאכותי לפי הטעם 
קורט קינמון טחון 
כמה טיפות תמצית וניל או רום 
תרסיס שמן לטיגון 
להגשה: 1 גביע "פרי פרי" תפוחים+תות (את יכולה להשתמש במחית תפוחים רגילה, לדעתי) 
הכנה: 
1. טורפים את הביצים עם הגבינה. מוסיפים את יתרת החומרים ומשהים דקות אחדות. 
2. מרססים מחבת טפלון בתרסיס שמן ומחממים על אש בינונית. צרים מהבלילה 8 לביבות ומטגנים משני הצדדים. 
מגישים עם רסק תפוחים. 

אני לא ניסיתי ולא מתכוונת לנסות (וגם אני לא ממש מכירה את שיטת הנקודות). הטריק שלי לחנוכה הוא לאכול מעט במשך היום, ובערב להתפנק עם סופגניה אחת תוצרת בית ולוותר על הלביבות (אם אצליח...) 
למרות שהאוכל בחנוכה הוא לא מי יודע מה, אני עדיין לא מצליחה לעמוד בפניו - חג או לא חג? 

לביבות קישואים וכרישה- רות סירקיס- מומלץ [image: image38.png]



מחבר/ת : רושמת מתכונים
	לסחוט הקישואים 
לערבב אותם עם הכרישה, הגבינה , פירורי הלחם, הביצים,השמנת 
לתבל במלח ופלפל 
לחמם שמן לטיגון שטוח במחבת גדולה 
מודדים את העיסה בכף מרק - לכל לביבה 
מטגנים בשמן חם עד הזהבה מ 2 הצדדים 
להגיש מיד 
הערה: אני מוסיפה גם חופן שקדים קצוצים די דק - נפלא 
	3 קישואים- מגוררים על מגררת גסה- מומלחים- 
מונחים על מסננת לניקוז נוזלים 
1 כרישה - נקיה קצוצה דק בסכין או במעבד מזון 
3 כפות גבינת פטה צאן 
3 כפות פירורי לחם 
2 כפות פטרוזיליה קצוצה דק 
2 ביצים 
2 כפות שמנת מתוקה 
מלח ,פלפל 
שמן לטיגון 

לביבות פרמזן ועשבי תיבול
מחבר/ת : אירן
המרכיבים: (ל 20 יחידות)

שלושה רבעים כוס מים 
מאה גרם חמאה 
שלושה רבעים כוס קמח 
מאה גרם גבינת פרמזן מגוררת,או גבינת קשקבל מגוררת 
מלח, פלפל לבן 
3 כפות שמיר קצוץ 
3כפות פטרוזיליה קצוצה 
4 כפות עירית קצוצה 
4ביצים 
שמן לטיגון עמוק 
ולהגשה: 
גבינת פרמזן מגוררת דק 

ההכנה: 
1. שמים בסיר בינוני את המים והחמאה. מביאים לרתיחה ומבשלים עד שהחמאה נמסה 
2. מוסיפים בבת אחת את הקמח והגבינה המגוררת ומבשלים תוך כדי בחישה עד שנוצר כדור בצק, הנפרד  

    מדפנות הסיר.מסירים מהאש. 
3. מתבלים במלח ובפלפל, מוסיפים את עשבי התיבול ובוחשים.מוסיפים את הביצים בזו אחר זו. בוחשים היטב, עד 
   שהביצה נבלעת בבצק, ורק אחר כך מוסיפים ביצה נוספת. 
4. מצננים את התערובת במקרר למשך שעה. מוציאים מהמקרר רבע שעה לפני הטיגון. 
5. מחממים שמן לטיגון עמוק. בכפית רטובה לוקחים מעט מהתערובת,ומחליקים לשמן בעזרת כפית שנייה. 
6. מטגנים משני הצדדים, עד שהלביבות מזהיבות. מסדרים על צלחת הגשה נאה,בוזקים מעל כמות נוספת של 
    גבינת פרמזן מגוררת ומגישים חם. 
בתאבון לכולם [image: image40.png]

את המתכון הזה הקלידה למענכם מור ביתי בת העשר
מתכון של בני סיידא- לביבות חצילים קלויים ופטריות [image: image44.png]



מחבר/ת :  כרמל

מצרכים:
 3חצילים בינוניים (1 ק"ג) 
1/4 כוס שמן זית 
1 בצל גדול קצוץ 
250 גרם פטריות שמפניון קצוצות דק 
2 תפ"א מבושלים בקליפתם מגורדים במגררת דקה. 
200 גר גבינה בולגרית מפוררת או 
גבינת עזים קשה מגוררת דק 
1/2 כוס פטרוזליה קצוצה 
1 ביצה 
4 כפות קמח 
מלח,פלפל שחור טרי 
שמן לטיגון. 

ההכנה: קולים את החצילים בשלמותם. מצננים,קולפים ומרסקים למחית גסה. 
מניחים במסננת למשך שעתיים,סוחטים ומניחים בקערה. 
מחממים את השמן,מטגנים בצל עד שמזהיב. 
מוסיפים את הפטריות ומטגנים עד שכל הנוזלים מתאדים ומעבירים לקערת החצילים. 
מוסיפים את שאר החומרים עד שנוצרת עיסה אחידה. 
מחממים שמן במחבת ,צרים מהעיסה לביבות ומטגנים עד להזהבה. 

הנה -יאמתחנפתשהעליבהאותיקודם- לביבות כרובית [image: image45.png]



מחבר/ת : זיו
מצרכים: 
כרובית אחת גדולה 
2 כפות א.מרק בצל 
3 ביצים 
2/3 כוס קמח תופח 
בצל ירוק קצוץ 
1 גזר מגורר דק לא חובה. 
אפשר להוסיף אגוזי מלך קצוצים דק לעיסה. 
מלחפלפל 

ההכנה: 
חצי בישול של הכרובית 10-15 דק' שלא תהיה רכה מדי כי היא סופחת המון נוזלים. 
להעביר את הכרובית לכלי כזה של פסטה לאחר בישול (עם החורים לניקוז המים, לא זוכר עכשיו את השם של זה [image: image46.png]


) ולחתוך/לקצוץ שם או למעוך את הכרובית אבל לא פירה. 
להוסיף את כל השאר. אם זה נוזלי מדי אז להוסיף עוד קמח רגיל. 

טיגון שיגרתי של לביבה בשמן רותח.
לביבות תירס
מחבר/ת :  אמית
 

אבל אליה וקוץ בה - אני מכינה אותה ככה, בערך, בלי כמויות - אז אין לי מתכון מסודר.אם מישהו רוצה - אז בבקשה... 
אני שמה : 
קמח תופח 
בצל קצוץ 
קצת חלב 
אפשר גם עירית קצוצה 
ביצים 
תירס - קפוא או מקופסא 
מלח 

ממש טעים - לא רק לחנוכה ! 

· זה יוצא אפילו יותר טעים אם מקציפים את החלבונים ומקפלים לעיסה./ מילי
לביבות אפרסמון ופקורינו 
מחבר/ת :  ורד
	צרים קציצות עם ידיים לחות ומטגנים. 

אם התערובת דביקה - להוסיף מעט קמח. 
לגבינות גד יש פקורינו מגוררת עדין. 
את האפרסמון ניתן להמיר בבטטה או קישואים 

	10 אפרסמונים מגוררים על פומפייה גסה 
1 כוס קמח 
כף סוכר 
קורט מלח 
חצי שקית א. אפיה 
2 ביצים 
50 גר' גבינת פקורינו מגוררת עדין (או קשקבל או רוקפור) 
100 גר' אגוזי מלך שבורים קלות 


לוקומאדס-לביבות יווניות בדבש ואגוזים 
מחבר/ת :  יפנית 

30 לביבות קטנות 

2 כפות שמרים טריים 
21/2 כוסות קמח 
2 כפות סוכר 
1/2 כוס מים פושרים 
1 כוס חלב פושר 
2 ביצים 
1/4 כפית מלח 

1/2 כוס דבש נוזלי 
1 כפית קינמון 
50 גרם אגוזים קצוצים 

שמן לטיגון עמוק 

ההכנה: 
1. שמים בקערית קטנה את השמרים, כפית מהקמח, כפית מהסוכר ואת המים הפושרים, ומערבבים עד שהשמרים  

    יימסו. מכסים את הקערית ומניחים במקום חמים עד שהשמרים יתססו. 
2. שמים בקערה גדולה את הקמח, השמרים שתססו, החלב, הסוכר הנותר, הביצים והמלח, ומערבבים בכף 
    לתערובת אחידה. מכסים ומניחים לתפוח כשעה וחצי במקום חמים. מערבבים שוב ומתפיחים פעם נוספת 
    כשעה. 
3. מחממים שמן לטיגון עמוק. נוטלים כף מתערובת הבצק, ובעזרת כף נוספת מחליקים לשמן. מטגנים כמה לביבות 
    בבת אחת, עד שיזהיבו. באותו אופן מכינים את כל הלביבות. מוציאים ומניחים על צלחת הגשה. 
4. יוצקים על הלביבות את הדבש, ומעטרים בקינמון ובאגוזים. 
    מגישים חם. 

שונות או עוד מאכלים מטוגנים

רקיקים מטוגנים:
 מחבר/ת :  יעל מוינה
 

2-3 כוסות קמח 
2 כפות סוכר 
קורט מלח 
4 ביצים טרופות 
כף רום 

שמן לטיגון 
א. סוכר 
לשים בקערה את כל חומרי הבצק, את הקמח מוסיפים לסירוגין, מערבבים היטב ולשים בצק גמיש ונוח לרידוד, אם יש צורך מוסיפים קמח. 
מקמחים משטח עבודה, מרדדים כל פעם רק חלק מהבצק, חותכים את הבצק המרודד למלבנים בגודל של 10 על 2 ס"מ, אפשר לסגור קצה אל קצה מעין צמיד או ליצור צורה אחרת. מטגנים את הרקיקים משני הצדדים להשחמה. 
מסננים מעל א. סוכר. 
אפשר להכין סירופ מ: 
כוס וחצי סוכר 
3/4 כוס מים 
2 כפות דבש 
להרתיח את כל חומרי הסירופ, לטבול כל רקיק בסירופ (במקרה זה לא צריך א. סוכר) 
לא ניסיתי את המתכון, אבל כמו האחרים מהספר "ניחוחות שבת וחג" גם הוא בטוח מוצלח. 

תפוחי עץ מטוגנים
	מתכון של תמר

תפוחי עץ פרוסים לפרוסות (עגולות )ונקיים (ללא קליפה וגרעינים) . 

לבלילה: 
11/2 כוס קמח תופח 
2 ביצים 
3 כפות סוכר 
אשל או שמנת או יוגורט 
קורט מלח. 
מערבבים הכל טובלים פרוסות התפוחים ומטגנים. 

מגישים עם רוטב חמוץ מתוק: 
5 כפות סוכר 
4 כפות חומץ (הדרים) 
4 כפות מיץ אננס 
1/2 כוס מים 
3/4 כף עמילן תירס. 

מרתיחים את חומרי הרוטב וממשיכים לבשל עוד 2 דק' לאחר הרתיחה. 


תפוחים בברנדי מטוגנים

מחבר: יגאל/אלדד
This recipe was adapted from the one found in Claudia Roden's wonderful recipe book, The Book of Jewish Food
	4 apples
2-3 tbsp. sugar or sucanat
3 tbsp. brandy or dark rum
2 eggs, separated
pinch of salt
1 c. flour
7/8 c. soy milk
powdered or cinnamon sugar for sprinkling (optional)
canola or peanut oil
	4 תפוחים

3-2 כפות סוכר

3 כפות ברנדי או רום

2 ביצים מופרדות

מלח

כוס קמח

7/8 כוס חלב סויה

א.סוכר או קינמון (אופציונלי)

שמן קנולה


Core and peel apples, then quarter each. Put sugar and brandy in a shallow dish and add apple slices. turn and coat well. Let sit for 2 hours and be sure to turn occasionally so the apples absorb the brandy evenly.

לקלף את התפוחים, להוציא את הליבה ולחתוך לרבעים. בקערה לערבב את הסוכר עם הברנדי ולהוסיף את התפוחים ולצפות מכל הצדדים. להשרות במשך שעתיים ולסובב מדי פעם כך שהברנדי ייספג בצורה שווה.

beat egg yolks with 2 tbsp oil and salt. stir flour and mix well. Gradually, yet vigorously beat in the soy milk, squashing any lumps. Let sit 1 hour. Beat egg white until stiff and fold into batter after it has set for an hour.

להקציף את החלמונים עם 2 כפות שמן ומלח. להוסיף את הקמח ולערבב היטב. בהדרגה ותוך כדי הקצפה להוסיף את החלב סויה. לוודא שאין גושים. להניח לשעה. להקציף את החלבונים ולקפל פנימה. 
Heat at least 3/4 inch of oil over med heat in large skillet. Dip apple slices in batter, make sure each is well covered. Life each out with slotted spatula and lower into hot oil. Oil should sizzle but not be too hot or fritters will brown before apple is soft inside.) Cook in batches until med brown on both sides--2-3 minutes per side. Drain on paper towels and serve. Use sugar to sprinkle if desired.

לטבול את התפוחים בבלילה ולטגן בשמן חם (לא חם מידי שהתפוח לא יישרף לפני שהוא מתרכך) כ3-2 דק' בכל צד. לספוג את השמן ולפזר א.סוכר ו/או קינמון.
פירות מטוגנים בבלילת בצק
מחבר/ת :  משה מחולון
 

המתכון לקוח מעיתון ישן , מאת אלינור רבין. 
חומרים: 
4 אפרסמונים (אפשר להשתמש גם בתפוחים, אגסים, בננה או אננס) 
מיץ מלימון 
2 ביצים מופרדות 
1/4 כוס סוכר 
50 גרם חמאה רכה 
1/2 כוס יין לבן 
1 כוס קמח 
קורט מלח 
שמן לטיגון 
אבקת סוכר 
אופן ההכנה: 
קולפים את האפרסמונים ופורסים בעובי 11/2 ס"מ , או חותכים לקוביות גדולות. 
מזליפים מיץ לימון ומשהים עשר דקות. מערבבים יחד חלמונים, סוכר, חמאה , יין וקמח. 
מקציפים חלבונים עם קורט מלח ומקפלים לתוך הבצק. טובלים את הפרוסות או את קוביות הפרי בבצק ומטגנים משני הצדדים עד שמזהיב. בוזקים אבקת סוכר ומגישים מיד. 

בומילוס ורוטב יין
 מחבר/ת :  מורן
נוסח יהודי טורקיה/יוון 
מצרכים: 
1/4 ליטר מים 
100 גרם מרגרינה או חמאה 
מלח לטעם 
1 כפית גדושה סוכר 
1 ורבע כוסות קמח מנופה 
4 ביצים 
ההכנה: 
מרתיחים מים,מרגרינה,סוכר ומלח. 
שמים את הקמח במערבל. מפעילים במהירות נמוכה ויוצקים בבת-אחת את הנוזל הרותח על הקמח. 
ממשיכים לערבל במהירות נמוכה עד שהבצק נפרד מדפנות הקערה. 
מוסיפים את הביצים אחת-אחת (יש להמתין עד שהביצה תיבלע לתוך הבצק,ורק אז להוסיף עוד ביצה). בסיר עמוק מחממים את השמן ל-180 מעלות. 
בעזרת שתי כפות צרים כדורים קטנים ומטגנים אותם עד לקבלת צבע זהוב בהיר. 
מוציאים את הכדורים בעזרת כף מחוררת ומניחים על נייר מגבת לספיגת השמן. 
מסדרים על צלחת הגשה ומפזרים מעל אבקת סוכר. 

המצרכים לרוטב היין: 
1 כוס סוכר 
1/3 כוס יין אדום יבש 
1 מקל קינמון 
2 מסמרי ציפורן 
ההכנה: 
מבשלים את המצרכים במשך 15-20 דקות, עד לקבלת סירופ. 
מגישים עם קפה או תה. 

 אצבעות מבצק רבוך
 מחבר/ת :  מירבלי
32-35 יחידות 
חומרים: 
קורט מלח 
1/2 1 כוסות קמח תופח 
2 כפיות סולת 
50 גרם מרגרינה או מחמאה או חמאה 
3 ביצים 
1 כוס מים 
שמן לטיגון עמוק 
לסירופ: 
1/2 2 כוסות מים 
3 כוסות סוכר 
מיץ מ-1/2 לימון 
1 מקל וניל או 2 שקיות אבקת וניל 
1 מקל קינמון 
אופן ההכנה: 
מחממים את הכוס מים בסיר רחב מוסיפים את המרגרינה והמלח ובוחשים עד שהמרגרינה נמסה מנמיכים את הלהבה מוסיפים בבת אחת את הקמח והסולת ובוחשים עד שהבצק סמיך ונפרד מהדפנות ומסירים מהאש 
מוסיפים ביצה אחר ביצה ובוחשים נמרצות אחרי כל הוספה של ביצה(רצוי לעשות פעולה זו במערבל מקצועי) בוחשים היטב עד לקבלת בצק עדין 
מחממים את השמן בסיר רחב ממלאים שקית זילוף בבצק(עם צנתר בצורת כוכב) ומזליפים לתוך השמן החם קטעים באורך 4-3 ס"מ ומטגנים משני הצדדים עד לקבלת גוון זהבהב 
מוציאים ומניחים על נייר סופג 
מבשלים בסיר את המים הסוכר ומיץ הלימון ומוסיפים את מקל הוניל ואת מקל הקינמון ומבשלים כ-25 דקות עד לקבלת סירופ במרקם יציב 
מוסיפים את האצבעות לסירופ מבשלים 2-3 דקות ומוציאים 
בתאבון 

כופתאות סולת וגבינה
 מחבר/ת :  אחלה בשלנית
או כמו שקוראים להן אצלנו- גריס טופפן קניידל 
60-80 גר מרגרינה 
3 ביצים מופרדות 
250 גר' גבינה לבנה 5% 
מלח 
200 גר' סולת 

להקציף את החלבונים עם מעט מלח לקצף די קשה 
לערבב את שאר המרכיבים ולקפל לתוכם את הקצף להניח לתערובת לעמוד כשעה 
לבשל כופתאות בגודל כדור גלידה במי מלח רותחים רתיחה עדינה (אני אכן קורצת אותן בעזרת כף גלידה שטבלתי במים הרותחים קודם) .
מוכנים כדקה לאחר שצפו. 
לסנן ולפזר מעל פתיתי מרגרינה או חמאה 
להגיש עם שמנת חמוצה, סוכר וקינמון. 

רעיון מצוין, מתכון לבלינצ'ס מתוקים:
 מחבר/ת :  יעל מוינה
 

140 גרם קמח 
70 גרם סוכר 
2 ביצים 
כוס חלב 
שקית סוכר וניל 
כף חמאה מומסת 

לערבב היטב, כדאי ומומלץ להעביר את התערובת במסננת, כך אין גושים ומתקבלת תערובת חלקה מאוד. 
מטגנים בטפלון (אין צורך בשימון המחבת), מומלץ להכפיל כמויות. 
הכי טעים עם נוטלה, אבל גם ריבה,אגוזים טחונים וסוכר מתאים.

אצלנו, בבית אמא זה מה שהיו אוכלים בחנוכה. ומה בפנים [image: image51.png]



 מחבר/ת :  mekiss
 פשוט,פשוט, 
מפזרים על הבלינצ'ס סוכר ומטפטפים מעט לימון - מגלגלים ואוכלים. 
או 
חמאה מומסת+מעט סוכר+שקדים מרוסקים 
או 
מורחים מעט ריבה 
או 
סירופ מייפל אמיתי 

נזכרתי במתכון טעים ומיוחד לבלינצ'ס: בלינצ'ס אגסים ברוטב קרמל...
 מחבר/ת :  מילי
מכינים את הבלינצ'סים. 
מערבבים גבינה לבנה עם סוכר ותמצית וניל. מוסיפים חתיכות אגסים ומערבבים. 
ממלאים את הבלינצ'ס במילוי וסוגרים אותו. 
משמנים מחבת בחמאה. 
מניחים את הבלינצ'סים סגורים שהקו של החיבור כלפי מטה, על המחבת. 
מטגנים מספר דקות. 
הופכים צד וממשיכם לטגן כדקה. (דרך-אגב, אם מסתבכים עם ההפיכה של הבלינצ'ס אפשר לוותר על השלב הזה. זה פשוט יהיה מטוגן בצד אחד אבל זה עדיין טעים). 
שופכים עליו את סירופ הקרמל שעשוי מסוכר חום שהתבשל במים והומס. 
מגישים חם. 
נ.ב: תזהרו לא לשרוף. 
פפנאש לבקשתך אירן
 מחבר/ת :  אחלה בשלנית
2 חבילות גבינת טוב טעם 
3 ביצים 
3 כפות גדושות סולת 
גרידת לימון 
2 כפות סוכר 
לערבב בכף ולהעמיד שעה 
לקרוץ בידים רטובות כדורים ולזרוק למי מלח רותחים ברתיחה עדינה לבחוש בעדינות שיצופו 
כשצפים להחליש אש ולבשל עוד מעט 
להגיש חם עם שמנת וריבת פירות יער חמוצה (מרקחת דובדבנים רומנית) 

פאפאנאש מטוגן של אודטה :
מחבר/ת : דנה 20
רכיבים: 
 3 אריזות גבינת ``טבעון`` של ``טרה`` או ``טוב טעם`` 
4  ביצים שלמות 
 100 גרם סוכר (8 כפות בערך) 
 250 גרם קמח רגיל 
1  כף תמצית וניל 
 1 כף חומץ 
 1 כפית מחוקה סודה לשתייה 
שמן לטיגון עמוק 
כוס קמח לציפוי (לפני טיגון) 

אופן הכנה: 
מערבבים את כל החומרים. 
מחממים שמן לטיגון עמוק. 
יוצרים עיגולים מהעיסה ומגלגלים בתוך קערה עם קמח. 
לוחצים במרכזו של כל כדור (עם האגודל) חור אבל לא חלול לגמרי אלא שיהיה שקע. 
מניחים את הכופתה בשמן. הכופתה תצנח לתחתית הסיר ואז תעלה ותצוץ. מטגנים על אש קטנה. 
כל חצי דקה הופכים את הכופתה עד שהיא מקבלת צבע זהב מכל הכיוונים. 
מספיגים את השמן ושמים במרכז כל כדור ריבת תות או דובדבנים חמוצים (יש במרכולים ריבות מרומניה פשוט מעולות [image: image53.png]


 ועליה שמנת חמוצה. )
אוכלים מייד. 
פשוט ת-ע-נ-ו-ג ! 

 תותים מטוגנים בבלילה מתוקה.
 מחבר/ת :  אירן
אפשר להשתמש בפירות אחרים. 
[מצויין גם עם תפוחי עץ / יעל מוינה.]

	מערבבים את כל חומרי הבלילה, למעט החלבון. 
מקציפים את החלבון ומוסיפים בתנועות קיפול לבלילה. מחממים שמן לטיגון עמוק. טובלים תותים בבלילה ומטגנים בשמם החם דקה שתיים מכל צד. 

מקור המתכון עיתון ישן 
	1 כוס פחות כף גדושה קמח (125 גרם) 
1 חלמון 
מעט מלח 
1 כף סוכר 
1 כף חמאה ממוסת 
5 כפות יין לבן או בירה 
1 חלבון 


כדורי פולנטה ברוטב כרובית.
מחבר/ת :  אירן


החומרים: 
חצי קילו פולנטה (קמח תירס) 
100 גרם גבינה קשה 
1 גבעול רוזמרין קצוץ 
חצי ראש כרובית קטן 
30 גרם חמאה 
1 כף קמח 
כוס וחצי חלב 
מעט אגוז מוסקט מגורר 
שמן לטיגון 
1 ביצה טרופה 
פירורי לחם 
מלח פלפל 

ההכנה: 
מבשלים את הפולנטה על פי ההוראות שעל האריזה. חותכים את הגבינה לחתיכות קטנות מאוד. יוצרים מהפולנטה כדורים קטנים, ותוחבים לכל כדור כמה קוביות גבינה ומעט רוזמרין קצוץ. 
מפרקים את הכרובית לפרחים קטנים מאוד ומבשלים כ-10 דקות המי מלח רותחים, ומסננים. 
ממיסים את החמאה בסיר קטן ומוסיפים את הכרובית. מוסיפים את הקמח ובוחשים, מוסיפים את החלב בזרם איטי תוך כדי בחישה, ומבשלים עד שנוצר רוטב סמיך. מתבלים במלח פלפל ואגוז מוסקט. 
מחממים שמן לטיגון. טובלים את כדורי הפולנטה בביצה הטרופה ולאחר מכן בפירורי הלחם, ומטגנים בשמן החם.מספיגים על מגבות נייר ומגישים חם עם רוטב הכרובית. 
מקור המתכון: מגזין שף מדצמבר 1995 

טוגניות ריקוטה עם סוכר וקינמון.
 מחבר/ת :  אירן
 

חומרים: 
שתיים וחצי כוסות קמח 
100 גרם גבינת ריקוטה 
3 כפות סוכר 
1 ביצה 
3 כפות שמנת חמוצה 
קורט מלח 
2 כפיות שימרי שימרית 
35 גרם חמאה רכה 

שמן לטיגון עמוק 
לבזיקה: אבקת סוכר ושתי כפיות קינמון. 

ההכנה: 
שמים בקערת המערבל את הקמח הגבינה הסוכר הביצה בשמנת והמלח. מערבלים כדקה. 
מוסיפים את השמרים והחמאה ומערבלים כ-6 דקות. מכסים את קערת המערבל ומניחים לתפוח כשעה. 
מחממים שמן לטיגון עמוק, ולשים את הבצק שוב. לוקחים כף גדושה מהבצק ומחליקים פנימה בעזרת כף נוספת. 
מטגנים כ-4 דקות עד שהטוגניות מזהיבות.הופכים ומזהיבים מהצד השני.מוציאים עם כף מחוררת ומספיגים על מגבות ניר. 
מערבבים את אבקת הסוכר עם הקינמון, בוזקים על הטוגניות ומגישים חם 

מקור המתכון : מתוך הסדרה מתוק לחג של בני סיידא. 

מתכון - פחזניות מטוגנות למילוי אישי.
 מחבר/ת :  יעלה
כמויות שמספיקות ל-15-20 פחזניות. 

חומרים א': 
100 גרם חמאה 
כוס מים או חלב 
רבע כפית מלח 
כפית סוכר 
חומרים ב': 
כוס קמח 
4 ביצים (מס' 2) 
כפית קליפת לימון מגוררת 

לבשל עד הרתחה את "חומרים א'". ברגע שרתח, מקטינים האש ושופכים פנימה את כל הקמח בבת אחת. מערבבים עם כף עץ עד שמתאחד לבצק ונפרד מהדפנות. מסירים מהאש ומיד מתחילים להוסיף את הביצים, אחת, אחת. מוסיפים את קליפת הלימון ומניחים לתערובת להצטנן מעט, כשעה במקרר. 

מחממים שמן בסיר לטיגון עמוק. כאשר השמן חם דיו, מקטינים את האש כדי שלא ישרוף. 
מכניסים פנימה כדורי בצק בגודל אגוז גדול, שמכינים בעזרת 2 כפיות. לא יותר מ-4 או 5 כי זה אמור לתפוח מאוד. 
לפי ההנחיות צריך לטגן 2 דקות בסיר פתוח, אח"כ 2 דקות בסיר סגור ואח"כ שוב 2 דקות בסיר פתוח. לא לשאול למה מטגנים כך כי אני לא יודעת ! 

מטגנים בסמוך להגשה, כשמתקרר מעט, פותחים חתך בצד של הפחזנית, מניחים על מגש ומפזרים אבקת סוכר. 
מכינים על השולחן קעריות שבהן: קצפת ממותקת בסוכר ווניל, קערית עם ריבה, קרם או מוס שוקולד וכל מלית אחרת שאוהבים אבל שלא תהיה כבדה. הפחזניות אווריריות יותר מסופגניה ולכן זקוקות מלית עדינה וקציפתית יותר. 
כל סועד לוקח לעצמו פחזניות וממלא בחתך את המלית האהובה עליו. 
אפשרות אחרת: לטבול את הפחזניות בעודן חמות, בסירופ סוכר ולהגישן ללא מלית. 

הצעת אירוח לערב פחזניות בחנוכה: אפשר להכין פחזניות אפויות מלוחות עם מליות מלוחות (גבינות , פטריות וכו') כמנה ראשונה, בתוספת סלטים. אח"כ את הפחזניות המתוקות לקינוח. 

טבעות בצל או חלת בצל
 מחבר/ת :  ורד
 

4 בצלים גדולים חתוכים לטבעות 
רבע קילו קמח 
1 כפית מלח 

לערבב ולטגן על אש נמוכה לזמן ארוך כדי שיתייבש. 

לחלת בצל: 
יש להשרות את הבצל בחלב, להכניס לתערובת היבשה ולטגן - רצוי בתוך מסננת שתיתן לחלה צורה. 

 פיצוצי פיצה
 מחבר/ת :  ורד
 

בצק שמרים בסיסי - 
קילו וחצי קמח 
1 שקית שימרית 
כף סוכר 
קורט מלח 
לערבב הכל ולהוסיף בהדרגה 1.5-2 כוסות מים פושרים בהדרגה 
לשים היטב (אפשר במיקסר) ומניחים לעמוד 10 דקות. 
לרדד הבצק לעובי 1.5 ס"מ. 
מלית - 
300 גר' טומטו מקס של טל 
מעט סוכר 
מלח 
מעט צ'ילי יבש 
אורגנו 
300 גר' מוצרלה מגורדת 
הכנה - 
עם כוס קורצים את הבצק (כ-30 יחידות ) 
שמים מלית על עיגולי הבצק, אוספים את השוליים ומגלגלים לכדור. 
לאפיה - לתת לעמוד לתפיחה כ-10 דקות . למרוח בשמן זית. לאפות 10-15 דקות ב - 200 מעלות 
לטיגון - לטגן בשמן עמוק עד להזהבה. 

בלילת אורלי
 מחבר/ת :  ורד
 

סלט ירוק עם קשקבל בבלילת אורלי 
לבלילה מלוחה:
2 ביצים 
רבע כוס קמח 
כף סוכר 
קורט מלח 
1 שקית אבקת אפיה 
כ- 2 כוסות מים 
1 כף קצח 
חצי כוס שומשום 
פלפל שחור גרוס 
להוסיף לבלילה 500 גר' קשקבל חתוכה לקוביות. 
לטגן השמן עמוק 

סלט - 
עלים ירוקים + עגבניות פרוסות דק - לפזר על זה את הגבינה ומעל לשפוף את הרוטב 
רוטב - 
חצי כוס שמן זית 
שליש כוס חומץ בלסמי 
מלח 
פלפל גרוס 

אותה בלילה בלי קצח שומשום ופלפל מתאימה לטיגון פירות - בננה ת אננס וכו' 
את הבלילה ניתן להכין עד שלושה ימים לפני השימוש 
עוגיות ריבה מבצק דמוי עלים מגבינה, שמגישים בעודן חמות.

מחברת: אמא של הבשלניות.

החומרים:

250 גר' גבינה לבנה - אני משתמשת ב"טוב טעם" אבל אפשר כל גבינה אחרת גם.

250 גר' מרגרינה בחום החדר

250 גר' קמח

ריבת שזיפים פשוטה (לא פובידל, ולא מרקחת)

אבקת סוכר

ההכנה:

ללוש היטב, לפרוס במערוך ולקפל 1/3 מהבצק, ועליו את השליש הפנוי כך גם לכוון השני, 

"שתי וערב". לפרוס שנית ושוב לקפל, בסך הכל 3 פעמים, ולהניח מכוסה בניילון נצמד בפריגידר ללילה.

למחרת, לחמם מעט את הריבה (שיהיה קל למרוח אותה), לשים נייר אפיה על תבנית עוגיות

לפרוס את הבצק במערוך לעלה מלבני (רצוי די מדויק) בעובי 1/2 ס"מ.

למרוח בריבה שכבה דקה עם מברשת, לחמם סכין גדול על הגז, ובעודו חם לחתוך את המלבן לחצי לאורכו. בזהירות, מקפלים כל חצי כזה לאורך לחצי, כך שייוצרו שני "סרטים" מקופלים.

עם הסכין החם חותכים מהם אצבעות, ומניחים ברווחים קטנים על התבנית.

צריך להיזהר לא ללחוץ באצבעות על הבצק בעת העברתו לתבנית, אחרת לא יהפוך ל-עלים, לכן בכדי להעביר לתבנית כדאי להשתמש במרית. (גם חיתוך הבצק בסכין חם גורם לבצק להפוך ל-עלים)

אופים עד גוון חום, כשהריבה נוזלית. מוציאים מהתנור, מעבירים לצלחת הגשה, מפזרים בעזרת מסננת אבקת סוכר, ומגישים מיד, בעודן חמות.
פנקייק תפו"א עם תפוחי עץ

מחבר: יגאל ואלדד

	1 lb russet potatoes, peeled  
1 apple, peeled and cored  
1 large egg  
1/4 c flour  
salt 
gr pepper  
canola oil  
powdered sugar
	450 גר' תפו"א מקולפים

1 תפוח מקולף וללא ליבה

1 ביצה גדולה

¼ כוס קמח

מלחפלפל

שמן קנולה

אבקת סוכר


Grate potatoes and apples in food processor (work quickly to avoid discoloration). Squeeze out liquid . Add egg and flour, salt and pepper to taste. Mix well.In large non-stick skillet, heat enough oil to cover bottom of the pan. Spoon out the batter into pan, being careful not to crowd. Cook until crisp and brown on one side, then turn and fry on other side. Keep finished pancakes warm in oven all pancakes are fried. Drain on paper towels. Sprinkle with powdered sugar if desired just before serving. Makes 10 pancakes. 68 calories 2 g fat.
לרסק את התפו"א והתפוח עץ בפודפרוססור, לסחוט מהנוזלים.

להוסיף ביצה וקמח, מלח ופלפל- לפי הטעם. לערבב היטב.

לשים שמן רק על מנת שיכסה את המחבת. לטגן מהבלילה משני הצדדים עד שמזהיב.

לשמור את הפנקייקים חמים בתנור עד סיום הטיגון. לפני הגשה לפזר אבקת סוכר.

המתכון ל-10 פנקייקים. 68 קלוריות.

עוגיות מטוגנות לחנוכה 
מחבר/ת :  מירבלי

40 עוגיות 
לבצק: 
1/2 ליטר שמן 
1 ק"ג סולת 
2 כוסות מים 
שמן לטיגון עמוק 

למלית: 
500 גר' תמרים מעוכים ללא חרצנים 
4 כפות מים 
1/4 כפית קינמון 
קורט ציפורן טחון 

לסירופ: 
1/2 2 כוסות סוכר 
2 כוסות מים 
מיץ מ-1/2 לימון 

אופן ההכנה: 
מחממים את השמן בקלחת בינונית על אש נמוכה עד שהוא חמים 
שמים את הסולת בקערה ויוצקים עליה את השמן והמים תוך ערבוב ולשים עד שהבצק רך וגמיש 
משהים את הבצק כרבע שעה ומחלקים לרבעים 
מכניסים לקערה את התמרים מוסיפים את המים הקינמון והציפורן ומערבבים לעיס אחידה 
מרדדים חלק של הבצק על משטח משומן לעלה בעובי 1/2 ס"מ מורחים את העלה ב-1/4 ממלית התמרים ומגלגלים לגלילה חורצים בסכין על פני הגלילה חריצים לא עמוקים ופורסים אותה לפרוסות אלכסוניות ומכינים כך גם את יתר העוגיות 
מחממים שמן לטיגון עמוק ומטגנים את העוגיות עד שיזהיבו משני הצדדים 
שמים את כל חומרי הסירופ בקלחת ומבשלים על להבה בינונית כ-20 דקות עד שהסירופ צמיג 
מכניסים עוגיות אחדות לסיר ומבשלים כדקה 
מוציאים ומניחים על מסננת ובדרך זו מכינים את שאר העוגיות 
בתאבון 

ארנצ'יני (סופלי)
מחבר: ג'אקומו
החומרים:
1 כוס אורז מסוג ריזוטו

200 גרם גבינה צהובה או גבינת מוצרלה מגוררת.

פלפל לבן טחון

מלח
1 ביצה 

פירורי לחם

שמן לטיגון עמוק

אופן ההכנה:
1. מבשלים את האורז ב-2 כוסות מים ומוסיפים את המלח.

2. מוציאים את האורז מהסיר ומניחים להתקרר. מערבבים באורז את הגבינה  

    המגוררת ומתבלים במעט פלפל לבן.

3. יוצרים מהאורז כדורים בקוטר של כ-3 ס"מ.

4. טובלים כל כדור בביצה ובפירורי לחם ומטגנים.

5. מגישים חם.

 אאוריקה, לא נעלמה [image: image54.png]


הנה המלכה אורונגולושקה:
 מחבר/ת :  יעלה
ה"חפשן" החדש מתעלל בנו כהוגן[image: image55.png]


 אני כל הזמן שוכחת שזה רק 3 חודשים, וזה מעצבן [image: image56.png]



זאת עוגה מבית אמא של בעלי, נקראת אוֹרוֹנְגוֹלוּשְקָה, העוגה עשויה מבצק שמרים (אנחנו מעבר לפחד, לא? ), עם ריבה אגוזים וחמאה מומסת, המיוחד זה איך שהיא עשויה, מביאים אותה לשולחן וכל הסועדים אומרים ואוו, ואז תולשים עיגולים מתוך העוגה ו........ 
אז לעבודה: 
מכינים בצק שמרים, אני מכינה את הבצק של החלות עם קצת יותר סוכר מהרגיל, אפשר כמובן להכין את הבצק של הב. מערבבים בקערה שקית אגוזים טחונים (חשוב שיהיו טריים) עם סוכר בכמות שווה. 
ריבת משמשים משובחת 
חמאה/ מרגרינה מומסת 
מרפדים תחתית סיר שאפשר לאפות בו בתנור בנייר אפיה ואת הדפנות משמנים היטב. 
מרדדים עלה מחלק מהבצק, קורצים עיגולים קטנים, טובלים כל חלק בחמאה מומסת ומניחים בצפיפות, מפזרים בעזרת כפית ריבת משמשים ומעל כמות נדיבה של תערובת אגוזים וסוכר. 
וחוזר חלילה, עד שנגמר הבצק. 
את שאריות הבצק המרודד, כלומר אלו שנשארו אחרי שהוצאנו את העיגולים הקרוצים, מפזרים מעל העוגה. 
מכסים בנייר כסף ואופים בחום של 160 מעלות כשעה ואז מורידים את הנייר ל-10 דקות, להזהבה. 
מוציאים מהסיר, מגישים לשולחן ו"תולשים" עיגולים. 
בהצלחה 
כדורי תפו"א ועוף מטוגנים- באנאטאז' (מתכון טוניסאי)

מחבר/ת : יעלה
מוקדש לכל אלה שתמיד שואלים מה לעשות עם שאריות של עוף מבושל. 

החומרים: 
1 ק"ג תפו"א מבושלים בקליפתם (20 דקות אחרי הרתיחה) 
2 ביצים קשות 
4 ביצים שלמות 
6-8 ענפי פטרוזיליה קצוצים 
1 בצל קצוץ 
2 כפות גדושות קמח בערך. 
1 חזה שלם של עוף מבושל ממרק קצוץ לפיסות קטנות (או אותה כמות פתיתי עוף מחלקים אחרים) 
מלח פלפל 
כוס שמן לטיגון 

לקלף את תפו"א ולמעוך אותם, להוסיף כפית מלח ומעט פלפל ולהוסיף 2 ביצים בזמן שהתערובת עוד חמה. התערובת צריכה להיות חלקה. 
לטגן את הבצל, כשמזהיב להוסיף את העוף הקצוץ ואת הפטרוזיליה, לערבב ולהוסיף כפית מלח ומעט פלפל. להסיר מהאש, לחתוך את הביצים הקשות לשמיניות ואח"כ לקצוץ באופן שיראו את חתיכות הביצים, לא לטחון. להוסיף את 2 הביצים הנותרות לעיסה. 
יש לנו 2 תערובות נפרדות שמהן מכינים כדורים של תערובת תפו"א ממולאים במלית העוף. 
אפשר גם לקחת את 2 התערובות, לאחד אותן ולטגן מהן לביבות עגולות. 

בגירסה המקורית הטוניסאית: לוקחים ביד "משטח עגול" מתערובת תפו"א, שמים באמצע ערימה קטנה של מלית העוף והביצים, סוגרים בעזרת היד לקציצה עגולה או מאורכת שבתוכה מצויה המלית כשהיא עטופה בתפו"א.כשהכדור מוכן, מגלגלים אותו במעט קמח, מנערים מעודף קמח ומטגנים היטב משני הצדדים. מומלץ להכין ממש קטנים אם זה לאירוח. 
להגיש עם רבעי לימון או לאפריטיף, עם סלטים פיקנטיים וזיתים שחורים טובים. 

מתכון לקיגל תפו"א לחנוכה של יוצאי בוקובינה:
מחבר/ת : יעלה
2 תבניות מאורכות (של אינגליש-קייק) או תבנית עגולה גדולה. 

החומרים: 
7 תפו"א בינוניים מגוררים דק 
בצל קטן מאוד מרוסק 
שלוש ורבע כוסות קמח רגיל 
חצי כוס מים פושרים 
50 גרם שמרים טריים (רצוי קוביה) 
1 כפית סוכר 
2 ביצים גדולות 
שליש כוס שמן רגיל 
מלח ופלפל שחור 

אופן ההכנה: 
שמים בקערית חצי כוס קמח, את המים, הסוכר ואת השמרים ומתסיסים את העיסה כרבע שעה או מעט יותר. 
מרסקים את תפו"א והבצל, מוסיפים מלח ופלפל, את השמן והביצים וחלק מהקמח. 
אחרי שהשמרים תססו, מוסיפים אותם לתערובת תפו"א. מערבבים ולשים, תוך הוספת כל הקמח שנותר. 
משמנים את התבניות, מניחים את הבצק בתבנית ומכסים להתפחה. 
הבצק צריך להכפיל את נפחו. 
לפני שאופים, כדאי לצפות את פני הבצק בחלמון או אפילו במעט שמן. 

מכניסים לתנור קר, מניחים את התבניות בשליש התחתון של התנור, מדליקים לחום של כ-160 מעלות לכשעה. אופים עד שמשחים, כמו לחם. 
יש שאופים תחילה בחום גבוה ואח"כ בחום נמוך מאוד, זמן ממושך יותר, לעיתים זה לוקח אפילו שעתיים או יותר.
כתב וערך ......ח.ה

